Sportske.net - Grizman:"Nismo se snašli na punom stadionu"\nBilo je jako toplo na "Puškaš" areni.\nFrancuska reprezentacija danas je na iznenađenje svih odigrala nerešeno protiv Mađarske meč grupe F Evropskog prvenstva. Ofanzivac "trikolora" Antoan Grizman istakao je da su toplota, ali i pun stadion uticali na rezultat.\n"Teška utakmica. Ovo je prvi put da igramo na punom stadionu, nismo se snašli, izgubili smo naviku. Nismo se najbolje slagali, bilo je super vruće ... Uhvatili smo se na bloku, nismo se mogli naći, nismo mogli realizovati šanse u prvom poluvremenu", rekao je jedini strelac za Francusku na današnjem meču.\nNapadač Barselone je potom rekao da moraju da se okrenu narednom, verovatno najvećem izazovu.\n"Znamo da imamo klupu da u svakom trenutku pravimo razliku, iza toga moramo biti čvrsti. Moramo da nastavimo da radimo. Imam poverenje u sve.Brzo ćemo morati da se oporavimo i odmorimo, i idemo i pobedimo Portugaliju", zaključio je on.


Slavlje Srpske liste u centru Kosovske Mitrovice, predsednik Srbije čestitao pobedu | Radio Kosovska Mitrovica\nSlavlje Srpske liste u centru Kosovske Mitrovice, predsednik Srbije čestitao pobedu\n22. October, 2017 22:20 |\nSrpska lista proglasila je pobedu u svim opštinama sa srpskom većinom. U centru Kosovske Mitrovice uz vatromet, šampanjac i trubače krenulo je slavlje Srpske liste, a okupljenim građanima obratili su se direktor Kancelarije za Kosovo i Metohiju Vlade Republike Srbije Marko Đurić i Goran Rakić, koji je odneo ubedljivu pobedu za gradonačelnika.\nPre obraćanja novinarima, Marko Đurič pozvao je predsednika Srbije Aleksandra Vučića, koji je čestitao na kako je rekao ogromnom uspehu, rekavši da je srpski narod pokazao da ume da se borii za svoj opstanak, ali i za svoju zemlju Srbiju. “Da ume da se bori kada je najteže, kada je pritisnut i spolja i na sve druge moguće načine i hoću da vam kažem da sam ponosan na vas što štitite i branite pravo Srba na opstanak na svojim ognjištima i što branite interese Republike Srbije . Narod na Kosovu i Metohiji je to uradio, samo zato što je jak i složan i veliko hvala svim aktivistima. Čestitam Goranu Rakiću tu u Mitrovici, ali čestitam i ostalima u svih deset opština na Kosovu i Metohiji. Nisu uspeli oni koji su želeli i da nas razjedine i da nas pobede, pobedili smo još jedanput, ali je važno da nastavimo da radimo u interesu našeg naroda i da naši ljudi vide dobrobit od nape pobede. Radujem se večeras, možda jednako a možda i više od mnogih od vas, neki nisam siguran da li razumeju koliki je značaj ove pobede, mnogi su hteli da posle parlamentarnih izbora sruše Srpsku listu, jedinstven srpski nastup, i Srpska lista je još jednom pokazala da ne mogu lako da budu pobeđeni. Želim našem narodu na Kosovu i Metohiji da dugo opstaje, da živi sve bolje , živela Srbija i Kosovo i Metohija u sastavu Republike Srbije” rekao je predsednik Aleksandar Vučić u telefonskom obraćanju.\nDirektor Kancelarije za Kosovo i Metohiju Marko Đurić rekao je da je pobeda Srpske liste pobeda za šitav srpski narod, za Srbiju, jedinstvo i opstanak na ovom području. “Naših ljudi koji su toliko toga prošli, toliko propatili u prethodnih decenijama i godinama, i sada ujedinjeni oko naše jedinstvene zajedničke Srpske liste, ne stranačke , nego srpske državne politike ovde na Kosovu i Metohiji imaju snagu da se za svoje interese bore i pred prištinskim institucijama i pred međunarodnom zajednicom i pred svima onima pred kojima treba da se bore”.\nĐurič je rekao da je “pobeda i jedna velika odgovornost za sve ljude koji su dobili i narodno poverenje i poverenje države, da ćemo više nego ikada i kontrolisati i pomagati da stvari ovde budu onakve kakve zaista treba da budu, i da ova naša sloga preraste u našu snagu, našu snagu zato da bismo opstali i da bi nam ovde na Kosovu i Metohiji bilo bolje. Nikada nećemo odustati od toga da živimo ovde kao svoj na svome, nikada nećemo odustati od toga da smatramo Kosovo i Metohiju ne samo našom kolevkom i našom dušom, nego i srcem Srbije” rekao je Đurić.


Web stranica Vlade TK - Dogovoreni naredni koraci za unaprjeđenje saradnje bosanskohercegovačke i njemačke privrede\nDogovoreni naredni koraci za unaprjeđenje saradnje bosanskohercegovačke i njemačke privrede\nOvom prilikom premijer Hodžić je ukratko prezentirao neke od aktivnosti koje je Vlada tokom ove godine poduzela upravo s ciljem privlačenja stranih investicija.\n„Prostornim planom Tuzlanskog kantona, kojeg smo nedavno donijeli, bitno smo povećali površine planirane za poslovne zone. Također, Kanton, u onom dijelu koji je u njegovoj nadležnosti, intenzivno radi na izmjenama legislative i regulative koja definira poslovni ambijent. U tom smjeru jesu i aktivnosti koje su poduzete u cilju transparentnije raspodjele javnih sredstava. Utvrdili smo jasne i mjerljive kriterije koji objektiviziraju procese raspodjele sredstava iz javnih fondova, čime je sam proces pružanja podrške, kako privredi, tako i lokalnim zajednicama mnogo transparentniji i objektivniji", kazao je premijer Hodžić dodajući da tu nije kraj i da Vlada svakodnevno razmišlja o novim projektima koji će doprinijeti stvaranju povoljnije poslovne klime i otvaranju novih radnih mjesta.\n„U tom smislu razgovori o novim investicijama i stvaranju boljeg ambijenta za privlačenje stranih investicija i otvaranje novih radnih mjesta su uvijek dobrodošli", kazao je premijer Hodžić.\n„Naša je želja da potaknemo domaće kompanije, ali i lokalne zajednice, da poboljšamo saradnju sa bosanskohercegovačke i njemačke privrede. Da našim kompanijama pomognemo da se nametnu kompanijama u Njemačkoj. Imajući u vidu dugogodišnje radno iskustvo i saradnju sa njemačkim kompanijama, kao i opredjeljenje njemačke privrede da svoje opskrbne lance osigura na području Europe regiona, smatramo da možemo pomoći našoj privredi da iskoristi ovu šansu", kazao je Galijašević.


Automatski fokus - EOS-1D X Mark II - Canon Montenegro\nAutomatski fokus – EOS-1D X Mark II\nEOS-1D X Mark II > Automatski fokus\nFokusirajte, pratite i snimajte\nRGB+IR senzor za merenje sa 360.000 piksela\nOvaj fotoaparat ima RGB+IR senzor za merenje sa 360.000 efektivnih piksela (736 x 496, približno WVGA rezoluciji). Merenje sa procenom i merenje za blic sa procenom zasnovani su na informacijama koje detektuje senzor. Senzor ima IC piksele koji detektuju infracrveno svetlo, što pomaže da EOS Scene Detection System analizira scene i poboljša preciznost AF. IC pikseli, zajedno sa RGB pikselima, takođe se koriste za detektovanje osvetljenosti, boja i lica u sceni. Pored uzimanja u obzir informacija o razdaljini, algoritam prepoznaje subjekat na osnovu detekcije lica i informacija o bojama.\nSenzor za merenje ima podršku u vidu namenskog procesora DIGIC 6 koji obrađuje sve informacije o bojama i podatke detekcije lica radi prepoznavanja subjekata sa izvanrednom preciznošću.\nEOS iTR sistem\nMogućnosti detektovanja lica RGB+IR senzora sa 360.000 piksela, uz informacije o praćenju boja, prenose se sistemu EOS Intelligent Tracking and Recognition. Kod modela EOS-1D X MARK II, AF sistem EOS iTR koristi poboljšane algoritme sa modela EOS 7D Mark II, koji značajno poboljšavaju ukupne performanse praćenja subjekta.\nPored režima za prioritet lica, dodat je režim za praćenje subjekta za trenutke kada lice nije uvek vidljivo i kada glavni subjekat nije osoba.\nRežim AI servo AF III+ kompanije Canon koristi AF algoritam koji u kombinaciji sa sistemom EOS Intelligent Tracking and Recognition (EOS iTR) poboljšava osetljivost praćenja u scenama u kojima može da dođe do iznenadnog pomeranja subjekta i omogućava precizno, tačno automatsko fokusiranje čak i u situacijama koje otežavaju fokusiranje.\nEOS-1D X Mark II ima šest postavki AF studija slučaja kako biste lakše odabrali najpogodniju opciju za subjekat. Te studije slučaja pružaju različite konfiguracije za tri različite željene AF postavke: osetljivost praćenja, praćenje ubrzavanja/usporavanja i automatska promena AF tačke. Te parametre moguće je dodatno prilagoditi na osnovu ličnih želja.\nProširena oblast automatskog fokusa sa 61 tačkom\nPovećavanje oblasti koju pokrivaju AF tačke predstavlja nešto što fotografi često traže, bez obzira na to da li su profesionalci ili amateri. Kod modela EOS-1D X Mark II, AF tačke su raspoređene u široj oblasti (vertikalno proširenje od 8 procenata u centralnoj oblasti i 24 procenta u perifernoj oblasti), što pruža veću slobodu pozicioniranja subjekata prilikom kadriranja.\n41 krstasta i 5 dvostrukih krstastih AF1 tačaka dodatno doprinose proširivanju opsega mogućnosti fokusiranja na modelu EOS-1D X Mark II. Krstaste AF tačke pružaju veću preciznost automatskog fokusa u široj oblasti kadra i garantuju ispravan fokus, važan za subjekte koji se brzo kreću. Svaku od 61 AF i 41 krstaste AF tačke možete pojedinačno da izaberete.\n1 Broj tačaka za fokusiranje, krstastih tačaka za fokusiranje i dvostrukih krstastih AF tačaka razlikuje se u zavisnosti od objektiva koji koristite\nVelika zona koja je bila popularna na modelu EOS 7D Mark II dodata je na EOS-1D X Mark II, što omogućava praćenje subjekata u pokretu i čini ga zaista efikasnim za precizne kompozicije u kojima se subjekat brzo kreće.\n61 AF tačka, uz 21 krstastu AF tačku pri f/8\nFotografi koji snimaju divlje životinje i sport često moraju da koriste supertelefoto objektive sa ekstenderima kako bi se približili subjektima. To ograničava upotrebljivost automatskog fokusa usled rezultujuće postavke otvora blende f/8. Kompatibilnost sa 1 AF tačkom pri f/8 kod modela 1D X značajno je povećana na maksimalno 61 tačku2 kod modela EOS-1D X Mark II, uz 21 krstastu tačku. Zone AF (koji olakšava praćenje subjekta) i EOS iTR AF pružaju odličnu podršku za praćenje subjekta, čak i kada snimate sa telefoto objektivom i ekstenderom.\n2 Broj tačaka za fokusiranje i krstastih tačaka za fokusiranje razlikuje se u zavisnosti od objektiva koji koristite\nAutomatski fokus pri EV-3\nAF sistem olakšava održavanje subjekta u fokusu, čak i u nezgodnim uslovima osvetljenja. AF ograničenje za niski intenzitet poboljšano je na EV-33, što olakšava snimanje u scenama gde je automatsko fokusiranje prethodno bilo nemoguće ili previše sporo i neprecizno, na primer na tamnim mestima.\n3EV-3 u jednoj centralnoj AF tački uz fokusiranje pri f/2,8, 23°C/73°F i ISO 100\nPrikaz AF tačaka sa crvenim osvetljenjem\nFunkcija koja je prvi put predstavljena na modelu EOS-1D Mark IV, AF okvir prikazan crvenom bojom ponovo je dostupan na osnovu povratnih informacija korisnika modela EOS-1D X. Pored osvetljenog prikaza okvira, u seriji EOS-1 dostupni su EOS Intelligent Scene Analysis System i optički sistem za crveni preklopni prikaz. Olakšano je kadriranje u uslovima slabog osvetljenja usled toga što lako možete da identifikujete AF tačku u tami i lako je trenutno izaberete.\nUpotreba veće brzine zatvarača pod treperećim svetlom poput fluorescentnog može da dovede do nepravilnih ekspozicija i boja usled frekvencije treperenja svetla. EOS-1D X Mark II (poput modela EOS 7D Mark II, EOS 5DS R i EOS 5DS) detektuje frekvenciju treperenja izvora svetla i prilagođava tajming snimanja radi dobijanja slike blizu najviše osvetljenosti, radi umanjivanja efekata treperenja. Ova funkcija radi sa frekvencijama treperenja od 100 Hz i 120 Hz, uz poboljšani algoritam koji sprečava neispravnu detekciju treperećeg svetla.


LSV: Sagledaćemo da li nam se poklapa plan razvoja grada | Autonomija\nLSV: Sagledaćemo da li nam se poklapa plan razvoja grada\nNovosadski medijij preneli su danas vest da će LSV biti deo vlasti u Novom Sadu\nGradski odbor Lige socijaldemokrata Vojvodine (LSV) će odlučiti o ulasku u gradsku vlast nakon što pažljivo sagleda u kojoj meri se predloženi program poklapa sa našim planom, vizijom i prioritetima u razvoju grada, saopšteno je danas iz te stranke.\nU saopštenju se navodi da LSV ne trguje svojom podrškom i ne meri svoje odluke brojem gradskih preduzeća, kao što to nikada do sada nije činila.\n„Takve spekulacije koje su se pojavile u pojedinim medijima nas ne iznenađuju, jer ih je bilo i pre izbora, ali i prilikom formiranja Pokrajinske vlade. Služe samo tome da nam nanose političku štetu“, piše u saopštenju novosadske LSV.\nTa stranka je istakl da svoju politiku ne menja u skladu sa brojem funkcija koje joj se nude i da je interes stranke i interes njenih birača, a da on podrazumeva sprovođenje lokalne politike koja će omogućiti stabilan razvoj grada i bolji život građana.\n„O odluci Gradskog odbora i rezultatima razgovora, obavestićemo javnost kada razgovori budu završeni i uz poštovanje ostalih učesnika sastanka“, poručuje se u saopštenju.\nNovosadski medijij preneli su danas vest da će LSV biti deo vlasti u Novom Sadu i da će kadrovi te stranke voditi neka od javnih preduzeća.


Slobodan Vasković: Dodika treba spriječiti da RS isturi kao štit prema kazni SAD-a | Faktor.ba\nNaslovna / BiH / Kolumne X / Vijesti\nSlobodan Vasković: Dodika treba spriječiti da RS isturi kao štit prema kazni SAD-a\nObjavljeno: 18.01.17 u 10:32 52\nNovinar Slobodan Vasković na svome blogu je prokomentarisao potez kojim je SAD stavio na crnu listu predsjednika RS-a Milorada Dodika.\nOcjenjuje kako ovakva odluka nije iznenađenje, već je posljedica Dodikovih višegodišnjih sistematskih, snažnih i permanentnih udara na BiH. Navodi i da je Dodikova retorika postala razorna do te mjere da je počela prijetiti miru u regionu.\n-Odluka o sankcijama Dodiku nije donesena preko noći, ni preko koljena, već nakon niza upozorenja i opomena - ističe Vasković na svome blogu, dodajući da je SAD iamo i više nego mnogo strpljenja za Dodika i njegove rušilačke poteze.\nVasković ocjenjuje da je Dodikova ključna greška bila nepoštivanje Privremene mjere Ustavnog suda BiH o zabrani održavanja referenduma, a s ciljem provođenja referenduma 2018. o samostalnosti RS-a.\n-SAD je najvažniji garant Dejtonskog mirovnog sporazuma; SAD je tvorac Dejtona; SAD je jedina supersila, vrlo ozbiljna država, koja vrlo ozbiljno shvata preuzete obaveze. SAD vrlo čvrsto štiti Dejton i BiH i bilo je vrlo vrlo plitko vjerovati da će tu obavezu/političku odluku povući, prihvatiti razaranje BiH, rizikujući još jedan sukob na Balkanu; bilo je nevjerovatno za povjerovati da će SAD ustuknuti pred Dodikom - naglašava Vasković.\nKrucijalno je, smatra on, uočiti sljedeću činjenicu - sankcije SAD-a se odnose na jednog čovjeka - na Milorada Dodika, a nikako ne na Republiku Srpsku, njene institucije i građane Republike Srpske.\n-SAD su odvojile narod od Dodika, nisu narod stavile u istu ravan kao i Dodika, nisu poistovjetile narod i Republiku Srpsku sa Dodikom i to je najsnažnija poruka koja je poslana iz Washingtona - dodaje.\nNavodi da stoga svaki Dodikov pokušaj poistovjećivanja sa narodom i Republikom Srpskom, mora biti spriječen političkim sredstvima, jer bi namjera takvog, realno mogućeg, akta bila pokušaj uvlačenja naroda i Republike Srpske u sukob sa SAD-om.\nPotcjenjivanje odluke SAD-a može biti kobno po one koji to učine, zaključuje Vasković.\nTagovi: Slobodan Vasković Milorad Dodik crna lista SAD-a\nZimska služba Rada uputila poziv nesavjesnim vozačima\nDom naroda PSBiH danas razmatra izmjene Izbornog zakona\nDanas se obilježava Svjetski dan osoba s Down sindromom: Zenica obuva čarape za svjetski rekord\nOpozicija tvrdi: Alarmantno stanje u zdravstvenom i penzionom sistemu RS-a\nU Mostaru izložen dio križa Isusa Krista


Destinacije – Zadivljujuća lepota Istanbula – Travel Magazine\nZadivljujuća lepota Istanbula\nHome »TV Travel Magazine» Destinacije»\nObjavljeno 22. nov 2015. | 0 komentara\nKako bi se ovaj jedinstveni grad neprocenjive lepote na najlepši mogući način predstavio svetu, Turkish Airlines je sarađivao sa svetski poznatim umetnikom u snimanju filma „Istanbul“ u kome se prikazuju najlepše strane ovog neverovatnog grada i kreira njegov jedinstven portret.\nVideo koji ima za cilj da ovaj grad predstavi globalnoj publici, zbraja istorijske, kulturne i društvene aspekte Istanbula sa svim njegovim različitostima koje se zajedno stapaju u jedinstvenu celinu.\nInicijalna namera bila je da se posebna istorijska tekstura spoji sa objedinjujućim elementima Istanbula uz pomoć najnovijih i najimpresivnijih tehnika snimanja.\nKako bi privukla pažnju ljudi širom sveta i navela ih da posete Istanbul, kompanija Turkish Airlines sarađivala je sa Robom Vitvortom, poznatim britanskim režiserom koji u svom radu konstantno razvija i spaja nove metode snimanja i montaže. Vitvort je veliki talenat koji iza sebe ima brojne nagrade sa svetskih filmskih festivala, uz brojne pozitivne kritike u svetskim medijima. Njegovi prethodni poslovni poduhvati uključuju projekte za najveće svetske brendove, kao i promotivne filmove o Barseloni i Dubaiju, a na snimanju filma o Istanbulu, radio je sa ekipom sa kojom je snimao i čuveni dokumentarac „Planeta Zemlja“. U svom poslednjem ostvarenju, Vitvort je uspeo da uhvati najspektakularnije prizore grada sa namerom da gledaocima pruži čudesno vizuelno iskustvo Istanbula, koje će sve ostaviti bez daha.


Home / Ekologija / Saopštenje povodom obeležavanja Svetskog dana šuma\nBeograd, 20.03.2018. Na svetskom nivu Dan šuma se obeležava pod sloganom „Šume i održivi gradovi“, kako bi ukazali na značaj šuma za zdrav život u gradovima. Zavod za zaštitu prirode Srbije, ovim povodom organizuje 23. marta, obrazovni program sa decom iz OŠ „Sveti Sava“ iz Ummke u Spomeniku prirode „ Šuma Košutnjak“u cilju predstavljanja prirodnih, kulturnih i estetskih vrednosti šume Košutnjak i očuvanja svakog pojedinačnog stabala za održivo življenje u Beogradu.\nZavod za zaštitu prirode Srbije i ove godine zajedno sa predstavnicima Ministarstva poljoprivrede, šumarstva i vodoprivrede, Uprave za šume i JP ,,Srbijašume“ učestvovati u akciji pošumljava na površinama koje su devastirane ledenim talasom, koji je 2014.godine u istočnoj Srbiji zahvatio 17 hiljada hektara šuma i napravio nezapamćene štete. Akcija će biti sprovedena u organizacuiji JP „Srbijašume“ 22. marta sa početkom u 12.00 časova u Specijalnom rezervatu prirode „Rtanj“, u ŠG ,,Timočke šume“- Boljevac, GJ ,,Rtanj“\nSrbija je potpisala rezlolucije donete na IV ministarskoj konferenicji Evrope u Beču (2003. godine) na kojoj su usvojeni Sveevropski kriterijumi i indikatori održivog gazdovanja šumama. Ovi kriterijumi i indikatori su okvirnog karaktera, a njihova realna primena podrazumeva promenu i harmonizaciju na nacionalnom nivou.


Vantelesna oplodnja od sad i kod privatnika | Glas javnosti\nPočetna > Društvo > Vantelesna oplodnja od sad i kod privatnika\nVantelesna oplodnja od sad i kod privatnika BEOGRAD - Vantelesna oplodnja o trošku države ubrzo će ponovo moći da se obavlja i u privatnim klinikama - tender će, kako navode u Republičkom fondu za zdravstveno osiguranje, biti objavljen danas u Službenog glasniku.\nKako je rekla portparol RFZO Sanja Mirosavljević, otvaranje ponuda i sklapanje ugovora očekuje se krajem meseca.\nMirosavljević je navela da će se o trošku države u privatnim zdravstvenim ustanovama omogućiti vantelesana oplodnja za 350 parova.\nOdluka da se privatne klinike ponovo uključe u program doneta je jer su, prema navodima RFZO, kapaciteti u državnim ustanovama počeli da se pune i da se stvaraju liste čekanja.\nDo sredine prošle godine parovi su na vantelesnu oplodnju upućivani u šest privatnih klinika, sa kojima ugovor od tada nije obnovljen jer je procenjeno da sve prijavljene parove mogu da prime državne klinike.\nU državnim zdravstvenim ustanovama, kako je ranije kazao direktor Instituta za ginekologiju i akušerstvo KC Srbije dr Aleksandar Ljubić, na tu intervenciju čeka se do pola godine.\nDržava je vantelesnu oplodnju počela da finansira od 2006. godine, a do sada je više od 7.000 parova upućeno na program i procenjuje se da skoro 30 odsto njih ostvari potomstvo - što je u skladu sa svetskim standardima.\nVantelesna oplodnja od sad i kod privatnika\nPola miliona penzionera čeka 13. penziju\nPažnja, 16 opština strahuje od zaostalih kasetnih bombi\nDinar nastavio da pada, kurs 118,3681 dinara\nNa Horgošu čekanje 2 sata, za vikend veća gužva


Ombudsman dobio dokumenta od ministra Gašića\n11:56, 11.02.2015, Zaštitnik građana Saša Janković danas je primio odgovore od ministra odbrane Bratislava Gašića u vezi sa incidentom tokom Parade ponosa, kada su se sukobili pripadnici Kobri i Žandarmerije a u kojem je pretučen i brat premijera Srbije Andrej Vučić, prenela je Televizija N1.\nMinistarka putuje na Balkan zbog azilanata\n09:22, 11.02.2015, Ministarka unutrašnjih poslova Austrije Johana Mikl-Lajtner, zbog dramatičnog rasta azilanata sa Kosova, namerava iduće nedelje da putuje na Balkan.\nPut Srbije u EU nije potkopan odnosima sa Rusijom\n09:17, 11.02.2015, Put Srbije ka članstvu u Evropskoj uniji nije potkopan njenim odnosima sa Ruskom Federacijom, ocenila je u intervjuu za "Danas" Mišlin Kalmi-Rej, bivša predsednica i ministarka spoljnih poslova Švajcarske.\nDačić u poseti Mađarskoj\n08:34, 11.02.2015, Prvi potpredsednik Vlade Srbije i ministar spoljnih poslova Ivica Dačić, na poziv ministra spoljnih poslova i spoljne trgovine Mađarske Petera Sijarta, boraviće danas u zvaničnoj poseti Budimpešti.\nNikolić sa visokim zvaničnikom Stejt departmenta\n07:04, 11.02.2015, Predsednik Srbije Tomislav Nikolić razgovaraće danas u Beogradu sa zamenikom pomoćnika državnog sekretara SAD Hojtom Jiem, saopšteno iz kabineta predsednika.\nTajne službe neophodne, ali da rade po zakonu\n23:01, 10.02.2015, Tajne službe moraju da postoje i da obavljaju posao onako kako im je naloženo, ali istovremeno ne smeju ostaviti prostora za bilo kakvu sumnju da svojim radom ugrožavaju bilo čije pravo, izjavio je večeras zaštitnik građana Saša Janković.\nStefanović:Nećemo dozvoliti veličanje terorista\n20:14, 10.02.2015, Ministar unutrašnjih poslova Neojša Stefanović poručio je danas da pozivi da se vrati spomenik terorističkoj paravojnoj formaciji "Oslobodilačkoj vojsci Preševa, Bujanovca i Medveđe" nisu dobronamerni i da vode ka destabilizaciji situacije na jugu centralne Srbije.\nProces integracija ne zamenjuje strategiju razvoja\n18:54, 10.02.2015, Konferencija "Beogradski dijalozi" završena je danas u Beogradu zaključkom da proces evropskih integracija ne može da zameni nacionalnu strategiju razvoja koja je neophodna za razvoj zemlje.\nVučić,Jia,Kirbi: Sporazum o pravosuđu veliki uspeh\n18:48, 10.02.2015, Predsednik Vlade Srbije Aleksandar Vučić primio je zamenika pomoćnika državnog sekretara SAD-a za evropska i evroazijska pitanja Hojt Jia i ambasadora SAD u Srbiji Majkla Kirbija, koji su mu čestitali na parafiranju sporazuma o pravosuđu prošle noći u Briselu.\nČestitke Vučiću zbog uspešne runde dijaloga\n18:23, 10.02.2015, Predsednik Vlade Srbije Aleksandar Vučić primio je Parlamentarnu grupu prijateljstva Nemačke i Jugoistočne Evrope u nemačkom Bundestagu koji su mu čestitali na uspehu jučerašnje runde dijaloga sa Prištinom u Briselu.\nSrbija uložila veliki napor da se postigne dogovor\n15:26, 10.02.2015, Srpski pregovarački tim, predvodjen premijerom Aleksandrom Vučićem, je u obnovljenom dijalogu Beograda i Prištine u Briselu, u datim uslovima, postigao najviše za srpski narod na Kosovu i Metohiji, izjavila je ministarka zadužena za evropske integracije Jadranka Joksimović.\nIzvor Tanjuga u EU: Dijalog iznad očekivanja\n14:58, 10.02.2015, Sinoćna runda briselskog dijaloga na visokom političkom nivou nadmašila je očekivanja, ali u procesu normalizacije odnosa Beograda i Prištine predstoji mnogo posla, procenjuju u EU. U Briselu ipak podsećaju da je sporazum o pravosuđu u načelu bio dogovoren još pre devet meseci, tako da činjenica da je konačno parafiran jeste uspeh, ali ne i kvalitetativan proboj u procesu normalizacije.\nBez diskriminacije Srba u pravosuđu\n13:44, 10.02.2015, Predsednik skupštinskog Odbora za Kosovo i Metohiju Milovan Drecun rekao je danas da je sporazumom u Briselu o pravosuđu nesumnjivo ostvaren napredak u normalizaciji odnosa Beograda i Prištine, da je njime očuvana posebnost severa i omogućeno da Srbi više ne budu diskriminisani u pravosudnom sistemu u pokrajini.\nPomoć Srbije Albaniji i Makedoniji\n13:43, 10.02.2015, Vlada Srbije odobrila je ukupno 12.290.000 dinara, na ime jednokratne pomoći Albaniji i Makedoniji zbog katastrofalnih poplava koje su početkom februara pogodile ove dve susedne zemlje, objavljeno je u najnovijem broju "Službenog glasnika".\nGrađani razumeju da su reforme put ka EU\n12:50, 10.02.2015, Ministarka bez portfelja Jadranka Joksimović izjavila je danas da 44 odsto građana Srbije podržava ulazak Srbije u EU, a reformski proces čak 66 odsto, što, podvlači, znači da građani indirektno razumeju da su reforme put kojim se najbolje stiže u Uniju.\nEU više da ceni napore Srbije\n12:43, 10.02.2015, Ministar spoljnih poslova Srbije Ivica Dačić izjavio je danas da je Srbija spremna za otvaranje više poglavlja ove godine i da bi Evropska unija trebalo više da uzme u obzir to što je Beograd doprineo normalizaciji odnosa sa Prištinom.\nKirbi zadovoljan Srbijom\n12:39, 10.02.2015, Ambasador SAD u Beogradu Majkl Kirbi ocenio je danas da parafiranje sporazuma o pravosuđu u Briselu pokazuje posvećenost Vlade Srbije normalizaciji odnosa s Prištinom i izrazio mišljenje da bi to moglo da pomogne otvaranju Poglavlja 35 u pristupnim pregovorima Srbije sa EU.\nErler:Nemoguća neutralna posrednička uloga Srbije\n12:25, 10.02.2015, Poslanik Bundestaga i naredni predsedavajući OEBS-om Gernot Erler poručio je danas da neutralna posrednička uloga Srbije između EU i Rusije nije moguća.\nSrbija zaslužuje priznanje\n12:01, 10.02.2015, Ambasador Italije u Beogradu Ðuzepe Manco ocenio je danas da je sporazum o pravosuđu koji je parafiran u Briselu veoma dobra vest i izrazio je nadu da će uslediti još dobrih vesti, pošto Srbija zaslužuje priznanje za posvećenost evropskom putu kroz normalizaciju odnosa sa Prištinom.\nSrbiji omogućiti brži tempo pristupanja EU\n10:54, 10.02.2015, Bivši evropski komesar za proširenje Ginter Ferhojgen ocenio je danas da je Srbija u ovom trenutku tako dobro pripremljena da bi proces učlanjenja mogao relativno brzo da se završi.\nInauguracija: Nije isključeno prisustvo Srbije\n09:18, 10.02.2015, Vlada Srbije će možda poslati svog predstavnika na inauguraciju hrvatske predsednice Kolinde Grabar Kitarović, piše "Danas".\nPremijer Vučić osudio napad na novinara Tanjuga\n09:14, 10.02.2015, Predsednik vlade Srbije Aleksandar Vučić osudio je sinoć napad albanskih demonstranata na snimatelja Tanjuga Marka Trošića u Briselu.\nDogovor o pravosuđu nije iznenađenje\n09:13, 10.02.2015, Šef Vladine Kancelarije za saradnju sa medijima Milivoje Mihajlović kaže za RTS da dogovor o pravosuđu koji je postignut u Briselu nije iznenađenje. Naredni pregovori u Briselu o ZSO koja je najveći kamen spoticanja. Vlasti u Prištini krive su za "reku azilanata", ističe Mihajlović.\nSporazum predstavlja korak napred\n09:02, 10.02.2015, Direktorka Centra za spoljnu politiku Aleksandra Joksimović izjavila je danas da je izuzetno važno da je u dijalogu Beograda i Prištine u Briselu postignut sporazum o pravosuđu, koji, prema njenim rečima, predstavlja korak napred.\nVučić na "Beogradskim dijalozima"\n06:52, 10.02.2015, Predsednik Vlade Srbije Aleksandar Vučić prisustvovaće danas "Beogradskim dijalozima", susretu srpskih i nemačkih stručnjaka, koji organizuje Forum Srbija - Nemačka, uz podršku Beogradskog fonda za političku izuzetnost (BFPI), saopštila je Kancelarija za saradnju sa medijima.\n« 1 ... 765 766 767 768 769 770 771 772 773 ... 784 »


Evo zašto treba da se raspravljate pred decom\n► Evo zašto treba da se raspravljate pred decom\nIpak nova studija kaže da je zapravo dobro raspravljati se pred mališanima jer će na taj način roditelji pomoći svojoj deci.\nStudija koja je sprovedena u San Francisku istraživala je 109 porodica i njihovo ponašanje tokom rasprava pred decom.\nDoktorka Sara Voters tvrdi, prema rezultatima, da je najbolje da deca vide konflikt.\n"Oni odlično kupe sve emocije koje prezentujemo. Ako vide da se nešto loše desilo, a da se roditelji ponašaju uobičajeno, to šalje konfliktnu poruku. Dozvolite im da vide raspravu“, poručila je ona.\n"To će pomoći deci da regulišu sopstvene emocije i reše probleme. Slobodno im pokažite kada ste ljuti“, zaključila je ona.\nMladi u Srbiji ne žure da napuste gnezdo\nU Srbiji šestoro od desetoro mladih živi u roditeljskom domu a u EU tek svaki četvrti starosti od 25 do 34 godine, objavila je danas Evropska statistička služba povodom Međunarodnog dana...\nSedmoro dece poginulo u eksploziji mine u Avganistanu\nSedmoro dece je poginulo a dvoje je ranjeno danas u eksploziji mine postavljene na ivicu puta na jugu Avganistana, javili su zvaničnici.\nU Nigeriji demobilisano skoro 900 dece\nSkoro 900 dece iz jedinica civilne zaštite, osnovanih 2013. za borbu protiv islamističkih ekstremista iz grupe Boko Haram, danas je demobilisano, saopštio je Fond UN za decu (UNICEF).


Direct Media je donirala savremeni dijagnostički aparat Institutu za majku i dete „Dr Vukan Čupić“ - Telegraf.rs\n27/11/19 | 12:50\nDirect Media je donirala savremeni dijagnostički aparat Institutu za majku i dete „Dr Vukan Čupić“\nDirect Media United Solutions donirala je dijagnostički aparat u vrednosti od 1.150.000 dinara Institutu za zdravstvenu zaštitu majke i deteta Srbije "Dr Vukan Čupić" u Beogradu\nSavremeni dijagnostički aparat koji se nalazi na Odeljenju za patologiju, značajno će unaprediti i ubrzati dijagnostičku proceduru za mališane obolele od raka.\n- S obzirom da je Institut za majku i dete „Dr Vukan Čupić“ jedino mesto u Srbiji gde se radi patohistološka analiza sve bolesne dece, veoma je važno da medicinski aparati i uslovi, u kojima rade ovi sjajni i posvećeni doktori i medicinsko osoblje, budu savremeni i precizni. Od toga zavisi i tačnost i brzina postavljene dijagnoze, a samim tim i uspešno lečenje obolele dece. Jedan od takvih aparata je upravo i ovaj koji danas doniramo Institutu. Srećni smo što u kontinuitetu poboljšavamo standarde u dijagnostici i samom lečenju, koji za cilj imaju unapređenje uslova lečenja i života obolele dece, ali što je posebno važno i veću stopu izlečenja dece sa teritorije cele Srbije. Ovim putem upućujem veliko „Hvala“ kompaniji Direct Media United Solutions, kao i svim našim donatorima koji veruju u NURDOR i u značaj naše Misije – znajte da svaki dan radimo na tome da to poverenje gradimo i negujemo - izjavila je predsednica Upravnog odbora NURDOR-a Joland Korora.


Imigrant - Blic Online\nJeremić: Potrebno je rešiti probleme u korenu migrantske krize\nBivši predsednik Generalne skupštine UN i bivši šef srpske diplomatije Vuk Jeremić rekao je da je potrebno da evropski lideri što pre donesu mere za rešavanje velikog priliva migranata, ocenivši da će migrantska kriza trajati dok god ne budu otklonjeni uzroci koji su u njenom korenu.\nDEDA MAKRO, UNUK MILIJARDER Kako su Trampovi počeli da grade svoje bogatstvo\nDonald Tramp, kandidat za predsedničku nominaciju u redovima Republikanske partije SAD, svoju kampanju do sada je obeležio preoštrim, pa i ksenofobičnim stavovima po pitanju imigranata. Ovakva retorika kontroverznog milijardera pravi je paradoks ukoliko se u obzir uzme činjenica da je njegov deda emigrirao iz Nemačke i uhlebljenje potražio u Sjedinjenim državama.\nSELFIJI PREVARILI INTERNET Instagram profil "imigranta" je samo marketinški trik\nViše od 8.000 ljudi pomno je pratilo Instagram profil na ime Abdua Dijufa iz Dakara, navodnog imigranta koji je dokumentovao svoje putovanje od Senegala do Evrope. Sada se ispostavilo da su fotografije lažirane, kao deo reklamne kampanje za festival fotografije.\nPRONAĐEN DEČAK IZ AVGANISTANA "Hvala Srbiji, ali idemo u Švedsku"\nDesetogodišnji Šekrija iz Avganistana, do pre tri dana, mislio je da više neće videti svoju porodicu kada se izgubio u Subotici, odakle su ilegalno želeli da uđu u Mađarsku.\nUHAPŠEN KOD LEKARA Otkriven ubica imigranta u Bačkim Vinogradima\nNa zahtev Policijske uprave u Subotici, policija Mađarske isporučila je Avganistanca K. A. (22) osumnjičenog da je u ponedeljak ubio jednog sunarodnika i povredio još trojicu migranata u Bačkim Vinogradima.\nMađarski graničari gledali kako se imigrant davi\nNa granici između Srbije i Mađarske danas popodne u Tisi se utopio imigrant koji je ušao na teritoriju Mađarske.\nDva automobila pregazila Sirijca na autoputu Horgoš-Novi Sad\nImigrant iz Sirije Abdalrazak Dibu (56) poginuo je na autoputu Horgoš-Novi Sad.\nNOVI SNIMAK Španska policija hapsi Srbina čija je banda otela imigranta da bi mu uzeli bubreg\nŠpanska policija objavila je dramatičan snimak hapšenja kriminalne grupe koju je predvodio državljanin Srbija, a koja je od siromašnog emigranta pokušala da kupi bubreg,\nGrčka: Imigrant poginuo krijući se u postroju autobusa\nJedan strani imigrant poginuo je u zapadnoj Grčkoj gde se zavukao u donji postroj autobusa koji je čekao trajekt za Italiju, saopštile su danas grčke vlasti.\nSNIMAK UŽASA Fotograf zabeležio zastrašujuće ubistvo u "novom aparthejdu" u Južnoj Africi\nFotograf Džejms Otvej je svojim fotoaparatom zabeležio noć punu nemira, kada su u Johanesburgu uništavane radnje čiji su vlasnici stranci. Između ostalog, snimio je i jedan zastrašujući momenat.\nU Kliničkom centru u Nišu na lečenju se nalazi još samo jedan imigrant povređen u saobraćajnoj nesreći koja se krajem februara dogodila na auto-putu kod Leskovca.\nSlučaj Edina Sakoča iz BiH ide pred američku porotu\nSlučaj Edija Sakoča, optuženog za ratne zločine u Bosni i Hercegovini, kao i za laganje američkih imigracionih vlasti u vezi sa tim zločinima, odlazi pred porotu u američkoj saveznoj državi Vermont.\nKrenuo u Ameriku, a završio u Urugvaju\nJedan nigerijski imigrant umesto u Severnoj Americi, gde mu je bila namera da emigrira, završio je u Južnoj, rekli su zvaničnici.\nHrvat ubio Srpkinju i Bošnjaka tokom rata u BiH, pa se sakrio u SAD kao "izbeglica"\nBosanski Hrvat Zdenko Jakiša, sa prebivalištem u Minesoti u SAD, izjasnio se da nije kriv po optužnici da je u SAD ušao nakon što je sakrio svoju ulogu u ratu u Bosni i Hercegovini.\nDoživotni zatvor za dva Grka zbog ubistva imigranta\nDvojica Grka osuđeni su danas na kaznu doživotnog zatvora jer su prošle godine izboli na smrt jednog pakistanskog imigrantskog radnika, tokom porasta rasističkog nasilja u toj zemlji koju već šestu godinu potresa teška ekonomska kriza i recesija.\nPacijenta u komi nakon šloga deportovali jer - nije imao dokumenta!\nPoljak Vladislav Haniševski (69) doživeo je šlog i pao u komu u Univerzitetskoj bolnici Robert Vud Džonson u Nju Džerziju (SAD). Čim je bolničko osoblje ustanovilo da je u pitanju poljski imigrant bez dokumenta, Haniševski je, međutim, deportovan u domovinu - uprkos činjenici da nije dolazio svesti.\nPogledajte: Očajni imigrant se "švercovao" u Španiju viseći pored elise trajekta\nKosovski Albanac iz zatvora u SAD naredio da se svedoku odrubi glava\nImigrant sa Kosova Hisen Šerifi, nedavno osuđen u Sjedinjenim Američkim Državama zbog planiranja terorističkog napada, optužen je da je pokušao da unajmi profesionalnog ubicu da odrubi glave trojice svedoka koji su svedočili protiv njega.


Gradonačelnik sada može i u ring s političkim protivnicima: Mićić dobio majstorski crni pojas prvi dan\nBIJELJINA U Gradskoj upravi prijem za džudiste\nGrad pomaže sport i sportiste i nije slučajno dobio titulu Evropskog grada sporta za 2020. godinu, rekao Mićić\nPriznanje Mićiću za doprinos razvoju ovog kluba i bijeljinskog sporta\nGradonačelnik Bijeljine Mićo Mićić organizirao je prijem za džudiste kluba Panter, koji ove godine obilježavaju 25 godina uspješnog rada i postojanja, a na proteklom Balkanskom prvenstvu u Budvi osvojili su dvije medalje.\nPredsjednik Kluba Ognjen Đuka uručio je Mićiću počasni majstorski crni pojas prvi dan za njegov lični doprinos razvoju ovog kluba i bijeljinskog sporta.\nMićić je tom prilikom izjavio da džudisti već odavno zaslužuju prijem u Gradskoj upravi, istakavši da svake godine organiziraju i uspješan međunarodni džudo turnir na kojem učestvuje više od hiljadu takmičara.\n- Grad pomaže sport i sportiste i nije slučajno dobio titulu Evropskog grada sporta za 2020. godinu. Uložili smo znatna sredstva u postavljanje reflektora na Gradskom stadionu, u rekonstrukciju sportske dvorane u Srednjoškolskom centru, zamijenili krov i parket - izjavio je Mićić.\nMićo Mićić Bijeljina Džudo klub "Panter"\nMićić: Ako dobijemo kandidata za člana Predsjedništva BiH, to će biti ili Šarović ili Govedarica


VESTI – RUR Esports\nIako smo pre samo par nedelja gledali Astralis kako dominira na Road to Rio turniru, izgleda da nije sve tako savršeno. Pre samo nedelju dana saznali smo da je Astralis ostao bez svog kapitena, Gla1ve-a, koji je odlučio da uzme…\nPoslednjih par meseci, znali smo da Dardoch više nema budućnost u TSM-u, ali do danas nismo znali da li će uspeti da pronađe novu ekipu pred početak nove sezone. Nakon poduže potrage, Dignitas je potvrdio da je potpisao Junglera za…\nDoskorašnji trener Evil Geniuses-a, Čet ”ImAPet” Sing je posle par nedelja potrage za novom ekipa uspeo da pronađe novi posao u CS:GO-u, iako su ga tražile mnoge Valorant ekipe. Ovako, on će zameniti Kassada u ekipi 100Thieves, koji je pre…\nDendijeva organizacija B8 osnovana je u januaru ove godine i početak nije mogao lošije da krene. Ekipa je ređala poraze na svim turnirima i nigde nisu uspevali da vežu par dobrih rezultata. Samim tim, nije iznenađenje što su napravljene promene,…\nSvi Dota 2 igrača su već upoznati sa time da je jedna od glavnih nagrada u ovogodišnjem Battle Passu Arcana za Wraith Kinga, koja je napravljena nalik nekadašnjem Skeleton Kingu, pre nego što je preimenovan. Doduše, u Kini su ipak…\n1 2 3 … 3,516 →


Stefan Surlić, FPN\nUkazuje da postoje velike ambicije Prištine da iskoristi priliku rata u Ukrajini i aplicira za članstvo. Ocenjuje i da Srbija još uvek ima manevarskog prostora da ne uvodi sankcije Rusiji.\n- Mislim da su poslednje poruke iz Berlina vrlo jasne, postoji razumevanje za komleksnu poziciju Srbije, ali i međusobna obećanja - rekao je Surlić za RTS.\n- Zapadne zemlje u priznanju nezavisnosti Kosova i Metohije od strane Srbije vide rešavanje tog problema i odsustvo bilo kakvog zamrznutog konflikta, a samim tim manji uticaj Rusije na ovaj region - kaže Stefan Surlić.\n- Sve nacije i države širom sveta koje imaju slične težnje i zahteve zapravo se pozivaju na Kosovo i mislim da to neće biti sprečeno čak i da Srbija u nekom slučaju i prizna nezavisnost Kosova. Čak i Rusija može da se pozove, kako na ranije slučajeve tako i na ovaj najnoviji i da kaže Ukrajina ima obavezu da prizna kako aneksiju Krima tako i države Donjeck i Lugansk - rekao je Surlić.\n- Mi vidimo jednu koordinaciju dva centra koji žele da ponude neke vrste ustupaka Beogradu i Prištini, ali suštinski zahtevaju od njih finalni sporazum i ono što je sada već eksplicitno rečeno od strane ove dve adrese jeste da je na kraju tog puta zahtev pred Srbijom da prizna nezavisnost Kosova - naveo je Surlić za RTS.\nSatisfakcija za Prištinu\n- To nam govori da Kosovo, zapravo, ima podršku većine evropskih zemalja koje su priznale kosovsku nezavisnost i da će Kosovo najverovatnije i aplicirati u Savetu Evrope - rekao je Surlić.\n- To nije moguće i mislim da su u ovom trenutku najveći saveznici Srbije upravo države članice EU i NATO-a koje ne priznaju Kosovo. Partnerstvo za mir je isto tako diskutabilno kako će se odrediti države članice NATO-a koje ne priznaju nezavisnost Kosova. Mislim da su sada poruke Prištine umerenije nakon opomena koje su dobile od Vašingtona i Berlina a to je da je NATO već prisutan na Kosovu, da obezbeđuje bezbednost i da niko ni Albanci ni Srbi nisu ugroženi dok su NATO snage na Kosovu - rekao je Surlić.\n- Što se Srbije tiče njenom ugledu svakako ne bi doprinelo isključivanje iz takve jedne organizacije ili dobrovoljan izlazak jer ipak ceo korpus ljudskih prava i njihovo poštovanje se pre svega vezuje za ono što je tekovina Saveta Evrope - kaže Surlić.\nSankcije Rusiji Stefan Surlić Kosovo i Metohija Srbija Dijalog Beograda i Prištine


Privredna društva i preduzetnici danas su imali priliku da se detaljnije upoznaju sa javnim nabavkama koje će JKP "Beogradske elektrane" raspisati tokom 2018. godine.\nProcenjena vrednost nabavki "Beogradskih elektrana" u 2018. godini iznosi 24,7 milijardi dinara, od čega za javne nabavke oko 6 i za nabavke na koje se ne primenjuje Zakon oko 19 milijardi dinara, izjavio je danas u PKS-Privrednoj komori Beograda, direktor ovog javnog preduzeća, Goran Aleksić.\nNa prezentaciji plana javnih nabavki za ovu godinu, Aleksić je podsetio da "Beogradske elektrane", već petu godinu zaredom, u Privrednoj komori Beograda predstavljaju poslovne planove nabavki neophodnih dobara i usluga i da na taj način omogućavaju domaćim privrednicima da se maksimalno dobro, pravovremeno i kvalitetno pripreme i informišu o onome što se planira. On je rekao da su ovi podaci dostupni javnosti, onako kako Zakon o javnim nabavkama nalaže i da se nalaze na portalima javnih nabavki Republike i Grada i na sajtu "Beogradskih elektrana".\nPrezentacija javnih nabavki je dobar primer za pomak u praksi javnih komunalnih preduzeća i preduzeća na republičkom nivou, jer na ovaj način se privrednim društvima omogućava direktniji i detaljniji uvid u tendere, kako bi se blagovremeno pripremili za učešće na konkursima, rekao je Aca Popović, v.d. direktora PKS-Privredne komore Beograda i dodao da privrednici na ovakvim skupovima imaju priliku da eventualno daju primedbe i sugestije, pre svega i u odnosu na kapacitet naše domaće privrede, da što više poslova i opreme ostane u domenu naših domaćih kompanija.


Predsedniku opštine Kuršumlija Vojimiru Čarapiću uručeno priznanje Treće brigade Kopnene vojske za uspešnu višegodišnju saradnju - Top Novosti\nNaslovna Društvo Predsedniku opštine Kuršumlija Vojimiru Čarapiću uručeno priznanje Treće brigade Kopnene vojske za...\nPredsednik opštine Kuršumlija Vojimir Čarapić organizovao je prijem povodom dobijanja prizanja koje mu je uručio zamenik komandanta Kopnene vojske, brigadni general Slađan Stamenković povodom uspešne višegodišnje saradnje Opštine Kuršumlija sa Trećom brigadom Kopnene vojske.\nPrijemu su prisustvovali brigadni general Slađan Stamenković, komandant kasarne Ratko Pavlović – Ćićko u Prokuplju Borko Bućković, predsednik Skupštine opštine Slavimir Mihajlović, zamenik predsednika opštine Dejan Lović i direktor Ustanove za sport Sportski centar Dragan Simić.\nPredsednik opštine Kuršumlija Vojimir Čarapić, zahvalivši brigadnom generalu Stamenkoviću na ovom važnom priznanju, tim povodom istakao je da ga izuzetno raduje činjenica da Opština ima uspešnu višegodišnju saradnju sa Trećom brigadom Kopnene vojske, te da se nada će se ova saradnja nastaviti i ubuduće i podići na još viši nivo.\n„ Kao društveno odgovorna lokalna zajednica, u ime lokalne samouprave izuzetna mi je čast i zadovoljstvo povodom dobijanja priznanja Treće brigade Kopnene vojske za uspešnu saradnje. Ovo je samo dokaz da smo zajedno uspešno sarađivali u proteklom periodu, a da su pred nama važni zadaci kada je reč o unapređenju života društvene zajednice. U ime Opštine Kuršumlija najsrdačnije zahvaljujem na ovom ukazanom priznanju, sa željom da zajedno uspešno realizujemo nastupajuće aktivnosti i nove projekte “, rekao je predsednik Čarapić.


Arbitru iz Vrbasa je ukazana nova velika čast, pošto je dobio priliku da bude na centru na prvenstvu na kome učestvuju svetski šampion, domaćin Rusija i pravci federacija. Pomagaće mu Milovan Ristić i Dalibor Đurđević. Četvrti sudija na ovom meču biće Nestor Pitana iz Argentine, dok će za video tehnologiju biti zadužen Enrike Kaseres iz Paragvaja.\nMilorad Mažić uživa veliko poverenje kod ljudi u evropskoj i svetskoj kući fudbala, pošto je sudio na mnogo bitnih mečeva. Samo ove sezone je bio delegiran za pet mečeva u Ligi šampiona, između ostalog i na derbijima između Barselona i Mančester sitija, kao i na meču Bajern - Arsenal. Najbolji srpski arbitar je bio u najužoj konkurenciji da sudi finale Lige šampiona, gde je bio četvrti sudija.


Mali: Budžet za narednu godinu obezbediće da Srbija po rastu BDP-a bude najbolja u Evropi | Boom93\nMinistar finansija Siniša Mali rekao je danas da je republički budžet za 2021. godinu planiran tako da obezbedi da Srbija u naredne dve godine ima najveći privredni rast u Evropi.\nOn je obrazlažući predlog budžeta za narednu godinu u Skupštini Srbije rekao da će rast bruto domaćeg proizvoda (BDP) dogodine biti šest odsto, zahvaljujući merama koje Vlada preduzela ove godine kako bi u vreme pandemije pomogla privredi i gradjanima.\n“Da nismo preduzeli te mere imali bismo veliki BDP-a u ovoj godini, a očekujemo da će pad biti jedan odsto ili da će biti oko nule, što će biti najbolji rezultat u Evropi”, rekao je Mali.\nIstakao je da predloženi budžet za 2021. godinu ima dve komponente – socijalnu jer je usmeren na poboljšanje životnog standarda, odnosno povećanje plata u javnom sektoru i penzije, i razvojnu jer nikad više novca nije bilo opredeljeno za kapitalne investicije koje podstiču rast BDP-a.\nMinistar finansija je rekao da su prihodi budžeta planirani u iznosu od 1.336,3 milijarde dinara, što je povećanje od 3,5 odsto u odnosu na rebalans budžeta iz 2020. dok su rashodi 1.514,8 milijardi dinara i 15 odsto su manji u odnosu na rebalans.\n“Za kapitalne investicije predvidjeno je 330 milijardi dinara, što je 5,5 odsto BDP-a, odnosno oko šest odsto ako se uračuna budžetsko izdvajanje od 28,3 milijarde koje će dobiti lokalne samouprave i socijalni fondovi a namenjeno je investicijama”, rekao je Mali.\nDodao je da će od 1. januara penzije biti povećane za 5,9 odsto a minimalna cena rada za 6,6 odsto,\nU januara će pet odsto biti povećane plate u zdravstvu, dok će ostali zaposleni u javnom sektoru dobiti povišicu od 3,5 odsto, a dodatno 1,5 odsto od 1. aprila.\nKako je naveo, planirana su ulaganja u izgradnja putne i želežničke infarstrukture – Moravskog koridora, autoputa Preljina-Požega, brze saobraćajnice Iverak-Lajkovac, autoputa Niš-Pločnik i Ruma-Šabac-Loznica.\nMali je rekao da sledeće godine početi izgradnja Fruškogorskog koridora i beogradskog metroa, a obezbedjen je novac i industrijske parkove, za rehabilitaciju pruga Niš-Dimitrovgrad i gradnju brze puga od Beograda do Novog Sada.\nMinistar je istakao da su predvidjena veća ulaganja u poljoprivredu, kulturu i zdravstvo.\nOn je rekao da Vlada ne odustaje od programa “Srbija 2025” u okviru kojeg će biti investirano oko 14 milijardi evra, a cilj je da prosečna plata 2025. godine bude 900 evra, a prosečna penzija 430 evra\nPlanirano je da poslanici Skupštine Srbije danas završe načelnu raspravu o predloženom budžetu za 2021. godinu, a da u četvrtak raspravljaju o amndmanima i glasaju o tom najvažnijem finansijskom zakonu.\nOznakebudžet deficit budžeta privredni rast Siniša Mali Srbija\nNacrt budžeta za 2021: Manji očekivani prihodi za više od 200 miliona, predviđeno povećanje zarada


Među osumnjičenima je Veselin Raičević zvani Meda (57), rođeni brat Vojislava Raičevića poznatog kao Voja Amerikanac koji je ranije ubijen. Pored Raičevića, u pritvoru ostaju I. A. (60), A. S. (41) i makedonski državljanin A. J. (52).\nPritvor im je produžen rešenjem sudije za prethodni postupak za još 30 dana, precizirala je za Tanjug portparol suda Tatjana Tešić. Ona je dodala da oni imaju pravo da ulože žalbe na ovo rešenje krivičnom vanpretresnom veću suda u roku od tri dana od prijema rešenja.\nOsumnjičeni se terete za krivično delo neovlašćena proizvodnja i stavljanje u promet opojnih droga. Prilikom hapšenja ove grupe zaplenjeno je dva kilograma heroina. Put droge praćen je od ulaska u Srbiju iz Bugarske do Beograda.\nZaplena droge prilikom hapšenja\nPrema pisanju medija grupa poznata kao "Amerika" postoji nekoliko decenija i bavi se trgovinom narkoticima, a za ove uhapšene su sumnja da su njen deo.\nKrajem aprila sud u Limi, Peru, pravosnažno je osudio na 25 godina zatvora Zorana Jakića (57), navodnog vođu "Amerike", zbog krijumčarenja kokain-hidroklorida u Evropu i Severnu Ameriku.


Srbija najveći korisnik društvenih mreža u regionu - LookerWeekly.com magazin\nSa 52 odsto populacije Srbija je najveći korisnik društvenih mreža u regionu, a sedmi u Evropi, odmah posle Islanda, Norveške, Malte, Danske, Švedske i Velike Britanije.\nDo ovog zaključka došlo se uporednom analizom podataka najzastupljenijih svetskih platformi za analitiku društvenih mreža, među kojima su i socialbakers.com, wearesocial.sg, alin1social.com i statista.com, koji pokazuju da gotovo svaki drugi stanovnik Srbije ima otvoren profil na društvenim mrežama, što je dosta iznad evropskog proseka.\n„Kada je korišćenje društvenih mreža u pitanju, evropski prosek iznosi 40 odsto ukupnog broja stanovnika jedne zemlje, te je Srbija sa 52 odsto korisnika na samom vrhu pomenute liste. Veći broj korisnika ima samo Norveška i nekoliko zemalja Evropske unije, za koje je možda interesantno napomenuti da su, ukoliko izuzmemo Maltu, sve pozicionirane na severu kontinenta“, objašnjava Petar D. Đorđević, autor istraživanja objavljenog na sajtu kakoprodatimarketing.com.\n„Najdominantniji su korisnici uzrasta od 18 do 24 godine (31%), sledi uzrast od 25 do 34 godine (28%), zatim 35 do 44 (17%), te 16 do 17 (7,7%) koliko je zastupljen i uzrast od 45 do 54 godine. Najmanje je zastupljena grupacija starija od 65 godina, a takvih je u Srbiji 1,6 procenata“, ističe Đorđević.


Narodni poslanik Marko Đurišić, predložio je da se dnevni red sednice dopuni tačkom Predlog zakona o prestanku važenja Zakona o privremenom uređivanju načina isplate penzija.\nOvaj zakon, ako ništa drugo, vladajuća većina bi trebala da predloži da se promeni njegov naziv. Naime, Zakon o privremenom uređivanju načina isplate penzija je postao zakon o trajnom načinu isplate penzija, po izjavama svih članova Vlade, od predsednika Vlade i svih njihovih članova.\nOno što je bilo u Predlogu zakona kada je došao u ovu Skupštinu, a to je da će zakon trajati tri godine i da će onima sa penzijama većim 25.000 dinara, kojima su penzije umanjene za 20 i više posto, to umanjenje trajati samo tri godine, to je kada je zakon usvajan izbrisano, a izbrisano je, po rečima predsednika Vlade, tada zato što ćemo imati tako dobre rezultate da će se steći uslovi da primena ovog zakona prestane i ranije. Nažalost, dve i po godine od usvajanja ovog zakona i njegovog važenja mi vidimo da se od tog privremenog karaktera odustalo i da će ovaj zakon važiti dok postoji ova vladajuća većina i mislim da je to u redu i jasno i glasno je potrebno reći svim građanima Srbije.\nZnam da milion građana Srbije, koji nisu obuhvaćeni ovim zakonom, smatraju da ovo sa njima nema nikakve veze, ali i te kako ima i ta priča o tome da su za tih milion građana koji nisu obuhvaćeni ovim smanjenjem danas penzije veće nego što su bile pre dve i godine je lažna slika. One nisu uvećane ni toliko koliko je bio rast troškova života u poslednje dve i po godine, što bi bilo urađeno da nije izmenjen Zakon o PIO i nije ukinuta obaveza o dva puta godišnje usklađivanju penzija sa rastom troškova života.\nI ti penzioneri su takođe osiromašeni, a najviše smo osiromašeni svi mi, jer je ovaj zakon jedan od glavnih generatora sive ekonomije, jer danas mnoge firme u Srbiji i mnogi zaposleni se odlučuju za to da zvanično rade za minimalac, da zvanično se u budžet i u Fond za penziono o zdravstveno osiguranje uplaćuju minimalne sume, a da se ostatak novca zaposlenima isplaćuje na ruke, jer je logika kojom se vode zaposleni – zašto ja da više dajem državi ako mi ta država kada dođe vreme neće vratiti ono što sam ja celog života odvajao?\nZaključujem glasanje i saopštavam: za – 19, protiv – niko, uzdržan – niko.\nNarodni poslanik Marko Đurišić predložio je da se dnevni red sednice dopuni tačkom Predlog zakona o predlaganju zakona.\nOvaj zakon trebalo bi da dovede do kraja dve loše prakse koje imamo danas u Srbiji. Prva je da parlament gotovo po pravilu u 80 i više posto slučajeva raspravlja o zakonima koji dolaze od Vlade po hitnom postupku, u skraćenoj proceduri za upoznavanje poslanika sa njihovom sadržinom, u skraćenoj proceduri za razmatranje i pripremanje amandmana, u skraćenoj proceduri za stupanje na snagu tih zakona, jer je gotovo više od polovine zakona u prelaznim i završnim odredbama određeno da stupe na snagu ne osmog dana po objavljivanju, nego dan od objavljivanja u „Službenom glasniku“, ali isto tako sa ovom praksom koju smo svedoci danas, odnosno na početku svakog zasedanja, svake sednice u redovnom zasedanju, a to j da poslanici opozicije isključivo predlažu desetine i desetine zakona koje vladajuća većina odbija da stavi na dnevni red.\nI ovaj Predlog zakona o predlaganju zakona, bez obzira koliko to možda nekome zvuči neobično, je neophodan da bi vratio parlamentarizam i demokratiju u ovaj dom.\nDanas se zloupotrebljavaju poslaničke odredbe. Jedna od tih zloupotreba je bila i određivanje pauze od 50 dana kako ova skupština ne bi radila navodno u vreme kampanje, jer je tako uvek bilo, što je još jedna laž, jer svaki put kada su održavani predsednički izbori, a nisu održavani u isto vreme i parlamentarni, parlament je normalno radio. I do kraja 2007. godine, kada je bila počela kampanja za predsedničke izbore i 2004. godine, kada su održavani samo predsednički izbori, parlament je normalno radio. Jedna velika laž je bila pre 50 dana ovde izgovorena, a zatim ponavljana bezbroj puta kako je to bilo svaki put, a građani nisu imali prilike ni na javnom servisu, ni na bilo kom drugom mediju da čuju da to jednostavno nije istinu, da pogledaju statistiku i da vide šta je istina. Da bi se sa svim tim lažima i lošom praksom prekinulo, mi smo predložili ovaj zakon i nadam se da će u nekom trenutku, ali očigledno ne danas, on naći poverenje većine poslanika i da će se naći na dnevnom redu Skupštine.\nZaključujem glasanje i saopštavam: za – 20, protiv – niko, uzdržan – niko.\nNarodni poslanik Marko Đurišić predložio je da se dnevni red sednice dopuni tačkom Predlog zakona o dopunama Zakona o porezu na dodatu vrednost.\nOvaj zakon prvi put smo predložili u skupštinsku proceduru još u prošlom sazivu 15. septembra 2015. godine. Znači, više od godinu i po dana. To je jedna od mera koja treba da olakša finansijsko stanje porodicama sa decom.\nPredlog ovog zakona, njegova suština je da se umanjenom poreskom stopom od 10%, umesto 20% koliko je danas, oporezuje hrana za bebu.\nIako, kada smo kroz neke druge izmene i dopune Zakona o PDV-u, koje je predlagala Vlada, predlagali i ovu izmenu, nadležni ministar, ni neke kolege poslanici iz većine nisu imali ništa protiv ove mere, ona nikada nije došla na dnevni red i nikada nismo usvojili ovo ili neko slično rešenje koje bi trebalo da omogući porodicama koje imaju bebe i umanji im makar simbolično trošak koji imaju za hranu.\nObrazloženje je bilo, poslednje koje smo mogli ovde da čujemo od strane ministra zaduženog za finansije, da je potrebno mnogo administriranja od strane poreske uprave i da su moguće zloupotrebe. Onda smo dobili izmene koje je predložila Vlada, gde se smanjivalo poresko opterećenje za neke druge proizvode i gde se nije postavljalo pitanje da li su moguće zloupotrebe i da li bi takva eventualna izmena dovela do stvarnog smanjenja maloprodajnih cena hrane za bebe.\nMislim da ova Vlada ne pokušava da uradi ništa po jednom velikom, demografskom problemu koji postoji danas u Srbiji. Imamo najave nečega, imali smo zakon koji je usvojen krajem prošle godine, koji je trebao da ukine povraćaj PDV-a za bebi opremu, koja je, nažalost, u Srbiji skuplja nego bilo gde u zemljama regiona, a čija je primena odložena do donošenja drugog zakona koji treba da da finansijsku podršku porodicama sa decom, ali tog zakona nema.\nGovorio sam pre nekoliko minuta o tome da tog zakona i dalje nema i da mere koje imamo danas nisu dovoljne da pomognu porodicama, četvrtini porodica u Srbiji koje žive ugrožene od siromaštva, jednoj trećini dece, a to je broj od 800.000, koje žive ugrožena od siromaštva. Neodgovorno je da vladajuća većina, krijući se iza formalnih razloga, odustaje od rasprave o ovako važnim temama.\nZaključujem glasanje i saopštavam: za - 17, protiv - niko, uzdržanih - nema.\nNarodni poslanik Marko Đurišić predložio je da se dnevni red sednice dopuni tačkom – Predlog zakona o izmenama i dopunama Zakona o sistemu plata zaposlenih u javnom sektoru.\nJoš jedan od loših zakona koje je Skupština usvojila krajem mandata prethodnog saziva, to je Zakon o izmenama i dopunama Zakona o sistemu plata zaposlenih u javnom sektoru. Taj zakon je najavljivan na velika zvona, kako će rešiti probleme plata, pre svega različitih plata za ista ili slična zanimanja u javnom sektoru. On je u sebi sadržao jednu suštinsku falinku, a to je definicija javnog sektora, to je da u javni sektor nisu obuhvaćeni ni javni medijski servis, ni Narodna banka, ni javna preduzeća, upravo ona mesta gde je najveća razlika u platama zaposlenih koji obavljaju isti ili sličan posao u odnosu na plate u javnom sektoru, onako kako ga je definisao ovaj zakon.\nUmesto da Vlada, za ovih godinu i po dana skoro, uradi neke izmene koje bi ispravile one loše stvari koje su urađene uvođenjem ovakvog zakona, Vlada čak nije bila ni u mogućnosti da uradi ono na šta se obavezala ovim zakonom. Vlada se bila obavezala da će do početka ove godine usvojiti zakon o platnim razredima, koji je trebao da dođe kao posledica ovog zakona.\nOno što je Vlada uradila, to je da je krajem prošle godine taj rok, po običaju i po maniru rada ove Vlade, pomeren na još godinu dana.\nJa iskreno sumnjam da će i taj rok biti ispoštovan, s obzirom da nemamo nikakvu zakonodavnu inicijativu Vlade u prvih 110 dana ove godine, ni jedan jedini zakona Vlada nije usvojila i poslala Skupštini. Očigledno to ne možemo očekivati do početka juna meseca, kada ćemo dobiti, verovatno, novu Vladu. Nadam se da u međuvremenu neki neće doći do rešenja da ista osoba može da bude i predsednik države i predsednik Vlade, da ćemo dobiti novog predsednika Vlade, novu Vladu, ali onda se bojim koliko će vremena trebati toj Vladi i nekim novim ministrima ili starim, ne daj Bože, koji se u njoj nađu, da pripreme i predlog ovog zakona, Predlog zakona o platnim razredima.\nOvaj parlament bi do tada trebalo nešto da radi. Ja sam danas predložio više od deset predloga zakona koje bi ovaj parlament mogao da razmatra, neke da usvoji, neke možda neke, neke izmene na predložena rešenja promeni i poboljša. Ali, ono što je nedopustivo, to je…\nNarodni poslanik Marko Đurišić predložio je da se dnevni red sednice dopuni tačkom – Predlog zakona o izmenama i dopuni Zakona o kulturi.\nOdnos ove Vlade prema kulturi se najbolje video kada je donošen ovaj zakon, kada smo dobili u ovom sazivu i novog ministra, za koga verujem velika većina ne može ni da se seti kako se zove, niti da nabroji jednu njegovu aktivnost od kada je izabran na mesto ministra.\nOno što je meni jedino dalo podstreka da istrajavam na izmenama ovog Zakona o kulturu su upravo transparenti nekih mladih ljudi koji ovih dana ispred parlamenta i po ulicama velikih gradova Srbije protestuju, koji govore o potrebi da se kultura vrati, da se kultura izbavi iz izgnanstva u koji je proterana i politikom Vlade i politikom medija koji kreiraju javno mnenje u Srbiji i da se otvore i kulturne institucije koje su godinama zatvorene i pored raznih obećanja postavljanja rokova, nekih brojčanika koji su trebali da odbroje dane do otvaranja tih muzeja i drugih institucija, a ništa od toga nije urađeno.\nOvaj konkretan predlog govori o tome da se nagrade za postignuta ostvarenja u kulturi ne dodeljuju na osnovu uredbe Vlade, odlukama Vlade, nego da kao i u slučaju zaslužnih sportista, zaslužni kulturni radnici koji dobiju međunarodnu nagradu na evropskom i svetskom nivou automatski steknu pravo za penziju i dodatak ako bi mogli da nastave da rade i da se bave svojom kulturnom delatnošću.\nVlada pravda da je zakonsko rešenje, gde je to uređeno uredbom, dovoljno. Mi smatramo da nije dovoljno, jer uredba Vlade je nešto što se može kud i kamo lakše promeniti nego što je to zakon i pruža mnogo manje sigurnosti zaposlenima u kulturi i kulturnim radnicima. Oni, nažalost, u slučaju nepostupanja Vlade po uredbi, ne mogu ni da ostvare pravnu zaštitu pred sudovima jer te uredbe nemaju snagu zakona i nemoguće je pred sudom da ostvare svoja prava. Zato imamo proteste u raznim gradovima zbog neispunjavanja obaveza prema kulturnim radnicima.\nOvaj loš odnos prema kulturi mora da se promeni, ali nažalost, ova vladajuća većina očigledno to ne razume.


TotalCar.rs » Bolji i atraktivniji “Ford fokus”\nJedan od najprodavanijih automobila današnjice – “ford fokus” – doživeo je četvrto izdanje. Nova generacija stići će u prodajne salone Evrope početkom ove jeseni, a bar prema onome što je “Ford” objavio, na drumovima će biti atraktivniji i bolji, tehnološki mnogo savremeniji model.\nNovi “fokus” se pravi na “Fordovoj novoj” mehaničkoj platformi “C2” koja omogućava veći prostor u unutrašnjosti vozila, povećana je bezbednost putnika a uz nove motore i pobošanu aerodinamiku, najavljena je i redukovana potrošnja.\nEkonomičnosti doprinosi i smanjena težina (hečbek verzije) za 88 kilograma pa je, kažu u “Fordu”, bilo sasvim očekivano da se emisija CO2 i potrošnja smanje za 10 odsto.\nKako i priliči sadašnjem automobilskom trendu, i “fokus” je krcat najsavremenijim tehnologijama. Tu je adaptivni tempomat sa “start-stop” funkcijom, sistem koji čita saobraćajne znake, ne dozvoljava nevoljni izlazak iz saobraćajne trake, ima “pametna” svetla koja prilagođava uslovima saobraćaja. Naravno, tu je čitav sistem radara,kamera (65 metara ispred vozila), koji pomažu u uočavanju pešaka, biciklista, vozila koja dolaze iz mrtvog ugla, ali i upozorenje da se krećete jednosmernom ulicom u pogrešnom smeru… Sistem za parkiranje je unapređen. Zanimljivo je da je “Ford” novi “fokus” opremio i sistemom za automatsko kočenje nakon sudara da bi se sprečio takozvani sekundarni udes…\nVozaču pomaže i “hed-ap” displej, kao i multimedijalni sistem sa ekranom od osam inča (“Fordov” – “sink 3 sistem”), naravno podrazumeva se bežično punjenje mobilnog, povezivanje sa “android”, “epl” sistemima…\nUz sve to, ovaj “fokus” će svog vozača poslušati i kada mu zada glasovnu komandu vezanu za telefoniranje, izbor radio-stanice,podešavanje klime, dolaska na željenu adresu..


Pun kamion migranata na parkingu firme u Vranju - Bujanovačke\nPočetna HRONIKA Pun kamion migranata na parkingu firme u Vranju\nBujanovačke4. jun 2020.HRONIKA, NASLOVNA0\nBujanovac, Vranje, 4. jun (Foto Uorava carina, JV) – U kamionu koji je stajao na parkingu jedne vranjske kompanije, carinici su zajedno sa policijom u tovaru otkrili 13 migranata iz Avganistana, prenose Južne vesti.\nKako saopštavaju iz Uprave carine, slučaj je otkriven u sredu kada su carinici iz Vranja, nakon informacije koje su dobili iz jedne špedicije, rešili da obave kontrolu parkiranog kamiona niških registarskih oznaka koji je prevozio sunđer-panele iz Grčke ka Srbiji.\n”Iako se na kamionu nalazila carinska plomba Severne Makedonije koja nije bila oštećena, vozač je izrazio sumnju da se u tovarnom delu kamiona kojim je upravljao nalazi još nešto sem robe” – navode u Upravi carina.\nDodaju da su ubzo otkrili grupu mladića iz Avganistana, izveli ih i kamiona i predali policiji.\nTAGkamion migranti vranje\nPrevious PostVeliko hapšenje u Preševu, među njima i političari Next PostRIK proglasio 13 lista, rok za predaju 5. jun


Grizman deo najveće trampe ikada?! - Admiral Bet SPORT\nGrizman deo najveće trampe ikada?!\nMilovan Longinov Posted on 5. oktobra 2019. 09:20\nFrancuski mediji preneli su pomalo šokantnu informaciju u koju, u ovom trenutku, malo ko može da poveruje, ali…\nLeSport 10, inače, blizak Pari Sen Žermenu i upravo zbog toga ovo treba uzeti sa rezervom, preneo je da će Barselona već narednog leta pokušati da uključi Antoana Grizmana u povratak Nejmara!\nFrancuz je na udaru kritičara pošto ne ispunjava očekivanja od dolaska iz Atletiko Madrida za 120 miliona evra, i a francuski mediji su to iskoristili da ga već sele iz Barselone.\nMalo je verovatno, ali u fudbalu nikada ništa ne smete isključiti, pa ni činjenicu da bi Grizman mogao da ode posle godinu dana. Razlog za tako nešto može da bude samo Nejmar, koga čitava svlačionica na čelu sa kapitenom Lionelom Mesijem želi nazad, a Brazilac još više sanja o povratku na "Kamp Nou".\nBarselona nije baš sjajna u finansijskim vodama, ovog leta potrošeno je oko 250 miliona evra i Katalonci će narednog leta morati da prodaju nekoliko bitnih igrača.\nOčekuje se da na zimu ode Ivan Rakitić, ali to verovatno neće biti dovoljno da se popuni klupska kasa. Vidal je svoje mesto u ekipi kupio fenomenalnim izdanjem po ulasku sa klupe u preokretu protiv Intera i on je dobio podršku svlačionice.\nGrizman je došao u Barselonu sa željom da osvoji sve moguće trofeje, spreman je da igra na raznim pozicijama, sada pokriva levo krilo i tu nije bio toliko ubedljiv kao kada je u odsustvu Luisa Suareza postigao dva gola Betisu kao najistureniji.\nJoš kako je rano za bilo kakva slična nagađanja, a ovakva pisanja LeSport 10, samo pokazuju da je pred nama dugaaa godina i još duže naredno leto na fudbalskoj pijaci.\nTagovi : antoan grizman, barselona, nejmar, psž\nTiket dana: Lige petice donose subotnji tiket za 10\nSon u Italiji, što da ne?


Frano Lasić - Blic Online\n"Mnoge sam upoznao, ali niko nije kao Milena" Glumac podelio fotku 30 GODINA MLAĐE SUPRUGE, od njene lepote zastaje dah\nGlumac Frano Lasić posvetio je poruku na svom Instagram profilu svojoj 30 godina mlađoj supruzi Mileni.\n"MNOGI MLAĐI MUŠKARCI BI SVE DALI DA SU KAO MOJ FRANO" Milena progovorila o braku sa tri decenije starijim glumcem\nGlumac Frano Lasić (66) i njegova supruga, beogradska likovna umetnica Milena Lasić (35), krajem novembra dobili su dečaka kom su dali ime Nikolas. Milena je sada priznala da se često susreće sa negativnim komentarima u vezi braka sa trideset godina starijim muškarcem, ali to je, kao ni Frana, ne opterećuje.\nGlumac Frano Lasić (66) i njegova supruga, umetnica Milena Matić, dobili su sina krajem novembra, a on je sad otkrio šta se dešavalo pred kraj trudnoće i na samom porođaju.\nGlumac Frano Lasić i njegova 30 godina mlađa, četvrta supruga, umetnica Milena Matić, dobili su sina krajem novembra, a sada je ona objavila i bebinu prvu fotografiju.\nFrano Lasić u braku je sa prelepom Milenom, srpskom stilistkinjom i dizajnerkom.\nZagazili su u sedmu deceniju, a i dalje osvajaju: Glasajte za frajera nedelje!\nNi sa godinama njihov šarm ne jenjava... Glasajte za frajera nedelje!


Evropska Komisija pokrenula antimonopolsku istragu na tržištu elektronskog plaćanja — Online Tržište\nObjavio(la) admin u kategoriji Generalno, Online naplata na dan 26. Septembra 2011. / ostavite komentar\nEvropska Komisija je danas pokrenula istragu kako bi ispitala žalbu za navodni monopol u kojoj se navodi da neki veliki igrači na Evropskom bankarskom tržištu zabranjuju drugim kompanijama da uđu na Evropsko tržište online plaćanja.\nPrema nekim informacijama grupa banaka među koima se nalaze Deutsche Bank, HSBC, Banco Santander, Barclays Bank, Credit Agricole i Intesa Sanpaolo, optužena je preko formalne žalbe upućene Evropskoj Komisiji da blokira nove kompanije na tržištu kroz praksu Saveta za Plaćanje u Evropi, koji želi da standardizuje proces elektronskog plaćanja na tržištu Evropske Unije.\nEvropska komisija je otvorila istragu oko procesa standardizacije e-plaćanje navodeći da je ovaj potez podstaknut žalbom, ne želeći da identifikuje podnosioca žalbe.\nStandardi treba da promovišu interoperabilnost i konkurenciju i mi moramo osigurati da ti procesi standardizacije ni na koji način ne favorizuju nekoga na tržištu, već da svi moraju imaju jednake šanse na tržištu,\nnavodi u saopštenju Joaquin Almunia, Evropski Komesar za Konkurenciju.\nEvropska Komisija takođe navodi da isključenje novih igrača i usluga plaćanje koje ne kontrolišu banke može dovesti do povećanja cene za online trgovace i potrošače.\nSaveta za Plaćanje u Evropi, koji je organ zadužen za koordinaciju i odlučivanje u Evropskoj bankarskoj industriji po pitanj plaćanja, podržava stvaranje integrisanog tržišta plaćanja u Evro zoni.\nTagovi: antimonopolska istraga, banka, e-plaćanje, elektronsko plaćanje, eu, evropska komisija, monopol, online trzište


BZNR ~ Pogledaj teme - Problem sa izmestanjem PP centrale\n< Druga pitanja ZOP ~ Problem sa izmestanjem PP centrale\nPoslao: Uto Mar 01, 2011 18:13\nKolege, imam sledeci problem....\nKod mene u firmi su dosli na ideju da izmeste sluzbu obezbednjenja iz zgrade u kojoj je, u susednu zgradu. Problem je u tome sto u prostoji gde je trenutno smestena ta sluzba postoji PP centrala, koju rukovodioci takodje zele da izmeste. Dakle, ne zele daljinsku signalizaciju preko tabloa, vec hoce da izmeste samu centralu.\nInteresuje me da li mi je u tom slucaju potreban projekat za te radove. Takodje me interesuje da li PP inspektori treba da mi daju saglasnost na novo stanje. Za postavljanje PP centrale postoji projekat i postoji saglasnost i na projekat i na izvedeno stanje. Izmestanje bi radila firma koja je ovlasceni distributer i serviser proizvodjaca tih centrala, i koja je i ugradila istu.\nNova prostorija se nalazi na oko 100 metara udaljenosti od stare, i u susednoj je zgradi.


100 NAJVEĆIH U PRIVREDI BiH: Vodeće kompanije u BiH ostvarile 64,4% ukupnog izvoza - AKOS\nHome > Ekonomija > 100 NAJVEĆIH U PRIVREDI BiH: Vodeće kompanije u BiH ostvarile 64,4% ukupnog izvoza\nNa rang-listama 100 najvećih u BiH po prihodu, dobiti, izvozu i investicijama gotovinskog toka u 2016. godini našle su se ove godine 743 velike, srednje i male kompanije. Od toga 485 vodećih je iz Federacije BiH, 256 iz Republike Srpske i 2 iz Brčko distrikta.\nPublikacija 100 najvećih u BiH koju će Poslovne novine objaviti u septembru, uz analize glavnih sektora privrede već dugi niz godina je relevantan pokazatelj privrednih trendova u našoj zemlji. Projekat baštini tradiciju dugu 30 godina, dok su Poslovne novine na tržištu već 45 godina.\nZa više informacija posjetite www.100najvecih.ba ili kontaktirajte organizatora na 033 760 790 ili [email protected]\nTagovano 100 najvećih u BiH posl


Bivši političar tvrdi: Sudarač čestica u CERN-u su razvili Iluminati pomoću vanzemaljske tehnologije - VIDEO | WebTribune\nHome IZA OGLEDALA SAJMON PARKS O PROJEKTU AVALON: CERN u Švajcarskoj su stvorili Iluminati kako bi otvorili vremenski portal i zagospodarili svetom – VIDEO\nPosted date: октобар 24, 2015 In: IZA OGLEDALA\nSajmon Parks, koji je do aprila bio gradski savetnik za rad u Vitbiju u Severnom Jorkširu, rekao je da je „psihopatska“ grupa svetskih lidera, koje teoretičari zavera znaju kao Iluminati, želela da iskoristi sudarač čestica kako bi otvorila vrtlog i zagospodarila svetom.\nVeliki sudarač čestica (LHC), kojim rukovodi Evropska organizacija za nuklearna istraživanja (CERN) u Ženevi na francusko-švajcarskoj granici, predstavlja najveću i najmoćniju mašinu na svetu i koristi se za sudaranje čestica na brzini bliskoj brzini svetlosti s ciljem otkrivanja novih informacija o fizici i paralelnim univerzumima.\nOva mašina je bila meta kritičara ranije zbog tvrdnji da bi pri njenom radu mogla da se otvori crna rupa koja bi mogla da proguta svet. Parks je samo poslednji u nizu tih kritičara.\nParks, koji je prethodno bio savetnik opštine u Londonu i koji je predavao u Muzeju istorije prirode, rekao je neverovatne stvari pred nekoliko stotina ljudi na NLO konvenciji.\nTeoretičari zavera tvrde da su Iluminati svetska tajna organizacija koja upravlja svetom iznad globalnih lidera.\nParks je rekao da su oni smislili plan da iskoriste LHC za otvaranje portala koji će im omogućiti da postanu još moćniji.\nOn je tada rekao da je LHC razvijen pomoću vanzemaljske tehnologije kako bi „remetio vreme, otvarao portale i dimenzije i oštetio vezu između dobrih ljudi i spiritualne i božanske svesti“.\nOn je naveo da je prvi takav pokušaj sproveden 15. avgusta. To je bilo samo mesec dana nakon objave da je LHC otkrio novu česticu poznatu kao pentakvark.\nParks je rekao: „Nisam rekao da LHC može da napravi razdor između dobrih ljudi i božanske svesti, već da im je to cilj“.\nOn je dodao da su ga izvesni izvori upozorili na planove elite, te da se on odlučio na to da pokrene globalni pokret za sprečavanje ovog plana.\n„Ne možemo samo da sedimo skrštenih ruku“, rekao je on. „Stvorio sam globalnu grupu za meditaciju koja povezuje svesti“, dodao je on.\nOn je rekao da je planirao organizovanje „kombinovane meditacije“ za vreme ručka 15. avgusta, ali da su Iluminati saznali za to i da su pomerili uključivanje LHC-a na 3 ujutru.\nParks je naveo da je njegova grupa poslala telepatski talas „pozitivne energije“ koji je zaustavio potpuno otvaranje portala i oštetio LHC.\n„Nije ilegalno psihički oštetiti vladinu opremu pošto sudovi ne veruju da je tako nešto moguće“, rekao je on.\n„Ljudi širom sveta su počeli da meditiraju u isto vreme i uspeli smo da oštetimo uređaj. Jedna osoba je izgubila sluh na tri nedelje, a još par njih je imalo problema sa zvonjavom u ušima zbog napada od strane onih koji su ga psihički štitili“, rekao je Parks.\nOn je naveo da je masovna meditacija uzrokovala oluju nad Švajcarskom, te da je LHC morao da radi na rezervnom sistemu energije sa samo trećinom svog pravog kapaciteta.\n„Stvorena je rupa od 0,8mm između treće i četvrte frekvencije, ali to nije bilo dovoljno da išta prođe kroz rupu“, rekao je on.\nParks je takođe rekao da ovaj neuspeh znači da će Iluminati morati da smisle novi plan, pogotovo zato što ih je ostalo samo 200 na planeti, pošto su neki od njih pobegli.\n„Zna se već 25 godina da oni žele da unište trećinu stanovništva, a ko zna šta još imaju u planu“, rekao je Parks.\n“Pokret Dosta je bilo” (DJB): Sutra protest, u ponedeljak blokada skupštine


Poražavajuću statistiku saobraćaja u Srbiji otkrio je zamenik načelnika Uprave saobraćajne policije Boban Milinković. Kako je rekao za RTS, tokom praznika broj vozača koji voze pod dejstvom alkohola dvostruko i trostruko veći od proseka. Glavni razlog je što se ljudi previše opuste.\nZamenik načelnika Uprave saobraćajne policije Boban Milinković\nSimptomatičan je primer oca koga je saobraćajna policija zaustavila na auto-putu jer je vozio više od 175 kilometara na sat. Sa njim je automobilu bilo desetogodišnje dete, a testiranjem je utvrđeno da je on imao 1,35 promila alkohola u krvi.\n- On je zadržan 12 sati, pozvana je supruga da preuzme dete. Kazna je od 100 do 120 hiljada dinara, osam meseci zabrane upravljanja vozilom, 14 kaznenih poena. Kazna nije bitna u odnosu na ono što je moglo da se desi, to je strašno - naglasio je zamenik načelnika Uprave saobraćajne policije.\nKako je istakao, u noći između nedelje i ponedeljka dogodio se neobičan slučaj. Vozač je došao do naplatne stanice Beograd, okrenuo se i vozio u suprotnom smeru do Begaljičkog brda, gde ga je policija zaustavila i otkrila da je imao 1,3 promila alkohola u krvi.\n- Ne može policija biti na 100 metara. Apelujemo da, ako ste pili, sačekate sutradan ili nađite treznog vozača da vas vozi. Ogroman je broj alkoholisanih za volanom - naveo je Milinković.\nU DIREKTNOM SUDARU PETORO POVREĐENO Poznato stanje mladih iz udesa kod Novog Pazara\nKako je dodao, u nedelju uveče u Nišu je nastradao pešak, star 74 godine, kog je na prelazu udario motociklista. I motociklista, koji nije nosio kacigu, zadobio je povrede opasne po život.\nJezive nesreće na putevima tokom praznika\n- Subota 20 sati: trojica mladića teško su povređena u “golfu” u subotu oko 20 sati na Ibarskoj magistrali u selu Donja Trepča kod Čačka kada je vozač automobile izgubio kontrolu nad vozilom i udario u betonski stub, dalekovod pored puta. Vatrogasci su morali da seku automobile kako bi izvukli mladiće.\n- nedelja u ponoć: U saobraćajnoj nezgodi koja se desila na magistralnom putu Novi Pazar – Raška, povređeno je šestoro mladih, od kojih njih petoro teže. Nesreća se dogodila u blizini hotela “Oksa”, kada su se direktno sudarila dva automobila “audi” i “bmv” u kojima se nalazilo šestoro mladih, starosti od 17 do 32 godine. Prebačeni su u novopazarsku Opštu bolnicu, gde im je ukazana pomoć.\n- ponedeljak ujutru: R.P. (1981) iz okoline Novog Bečeja uhapšen je pošto je osumnjičen da je na putu između Novog Miloševa I Bašaida “opelom” udario tridesetdvogodišnjeg biciklistu koje od zadobijenih povreda preminuo.\nNa rampi u Preljinama gužve do sledeće godine\nPošto se danas završava petodnevni praznični odmor mnogi očekuju da se naplatnoj stanici u Preljinama ponove kolone vozila kakve su bile u četvrtak i petak kada se čekalo I po dva sata na prolazak rampe.\nGužve kod Preljine\nZamenik Uprave saobraćajne policije Boban Milinković moli vozače za strpljenje do sledeće godine kada bi trebalo na ovoj rampi da bude znatno manje gužvi pošto se očekuje da do tada bude završena deonica autoputa "Miloš Veliki" od Preljine do Požege.\n-Za godinu dana ta stanica će postati bočna naplatna stanica i imaće dovoljno kapaciteta, ona je sad čeona pa izlaze i oni koji putuju za Čačak, Užice, ali i Crnu Goru. Građani su masovno napustili Beograd, priliv vozila je bio 2.000 vozila u satu na tom autoputu. U takvim situacijama preostaje samo strpljenje, ne možete da pobegnete od toga - naglasio je Milinković.


Sezonski posao dobio 211 Nikšićanin – Mladi Nikšića\nSezonski posao je već dobilo 211 građana Nikšića, a još 189 je na čekanju, kaže Vesna Mušikić, savjetnica za rad sa poslodavcima u Birou rada, prenose Vijesti.\nOna ističe da se za sezonski posao svake godine prijavi oko 900 ljudi.\n“Oko 10 do 15 odsto onih koji se nalaze na Birou svake godine se prijavi za sezonski posao. Ovom broju se dodaje i broj zainteresovanih studenata i đaka i godišnje se od 250 do 300 njih prijavi za sezonski posao“, kazala je Mušikićeva.\nMušikićeva je precizirala da je među prijavljenim 69 đaka i studenata, od kojih je 26 već dobilo sezonski posao.\n“Njihovo prijavljivanje i zainteresovanost počinje krajem maja zbog škole i ispita i rade uglavnom od sredine juna do sredine septembra. To baš i ne odgovara poslodavcu, ali su primorani da ih angažuju“, saopštila je Mušikićeva.\nOna dalje objašnjava da su poslodavci ove godine znatno ranije počeli sa tražnjom sezonske radne snage, već od februara.\n“Riječ je o deficitarnim zanimanjima – kuvari sa iskustvom, pomoćni kuvari i radnici u kuhinji, slastičari, konobari, šankeri, sobarice, higijeničarke, radnice u vešeraju. U manjem broju se traže trgovci, recepcionari, radnici na građevini. Kroz sagledavanje dosadašnje situacije, stiče se utisak da je veće tražnja od ponude radne snage“, objašnjava Mušikićeva.\nOna je ocijenila da je problem što se uglavnom traži ženska radna snaga, pa muškarci koji nemaju adekvatno zanimanje za ugostiteljstvo, ili su bez iskustva, teže dolaze do posla.\nMušikićeva navodi da se najčešće javljaju poslodavci iz Budve, Bečića i Petrovca koji pružaju mogućnost dužeg rada od sezonskog.\n“U prvoj tražnji poslodavci uvijek istaknu radno iskustvo, dok ove godine sve manje to traže, upravo zbog naše ponude. Kuvari koji imaju iskustvo su deficitarni, kao i konobari koji znaju strane jezike“, ističe Mušikićeva.\nKao kaže da se za sezonske poslove prijavljuju uglavnom mladi, ali da se dešava i da cijele porodice ljeti odu na primorje da rade.\n“Poslodavci sada više traže zreliju radnu snagu jer su odgovorniji, a oni sigurniji da ih neće napustiti tek tako već da će ostati do kraja sezone“.\nOna navodi da poslodavci sezonce najčešće plaćaju od 280 do 350 eura, uz obezbjeđeni smještaj i najmanje dva obroka.


Epicentar pandemije je i epicentar NOĆNIH MORA: Stručnjaci za spavanje objasnili kako virus utiče na san i evo zbog čega neki sanaju ZOMBIJE - Zena.rs\nEpicentar pandemije je i epicentar NOĆNIH MORA: Stručnjaci za spavanje objasnili kako virus utiče na san i evo zbog čega neki sanaju ZOMBIJE\nLekari kažu da socijalno distanciranje tokom pandemije i te kako utiče na sanjare, kojima u specifičnim okolnostima nedostaje inspiracije.\nZašto se tokom pandemije sanjaju noćne more? Foto: Profimedia\nNauka odavno ukazuje na to da su sadržaj i emocije iz sna povezani sa našim stanjem dok smo budni. Bizarni snovi koji su prepuni simbolike omogućavaju sanjarima da prevaziđu intezivna sećanja ili svakodnevni stres unutar sigurnosti podsvesti, piše "Nacionalna geografija". Sa druge strane, noćne more, mogu da ukažu na problem koji u budnom stanju nismo primetili.\nZbog pandemije korona virusa sada su stotine miliona ljudi kod kuće, pa stručnjaci za snove smatraju da povlačenja iz naših uobičajenih okruženja i stimulansa, smanjuje "nadahnuće" sanjara pa njihova podsvest mora da crpi teme iz prošlosti.\nNajmanje pet istraživačkih timova u institucijama iz više zemalja prikuplja primere, a jedno od njihovih dosadašnjih otkrića kaže da su pandemijski sni obojeni stresom, izolacijom i promenama u načinu spavanja - praćeni su negativnim emocijama koje ih udaljavaju od "tipičnih snova".\nKako pandemija utiče na snove\n"Obično koristimo REM fazu sna i snove kako bismo se nosili sa intezivnim osećanjima, a posebno sa negativnim emocijama. Očigledno je da ova pandemija stvara veliki stres i anksioznost", rekao je vanredni profesor neurologije na Medicinskom fakultetu Univerziteta u Bostonu Patrik Meknamara.\nProfesor je dodao da su neurobiološki signali i reakcije koje proizvode snovi slične onima koje pokreću psihodelični lekovi. Psihodelika aktivira nervne receptore zvane serotonin 5- XT2A, koji zatim isključuju deo mozga koji se naziva dorzolateralni prefrontalni korteks.\nRezultat je poznat kao "emocionalna dezinhibicija", stanje u kojem emocije preplavljuju svest, naročito u REM fazi sna, kada najčešće sanjamo. Iako se ovi procesi dešavaju noći, većina ljudi se seća svojih snova.\nREM faza snaFoto: Profimedia\nPandemija to može da promeni, zbog povećane izolacije i stresa, može da utiče na sadržaj snova, a pojedini sanjari mogu da zbog toga zapamte veći sadržaj sna.\nProfesor Meknamar je naglasio da anksioznost i nedostatak aktivnosti samanjuju kvalitet sna. Izazivaju i česta buđenja - parasomnije, koje su povezane sa "opozivom" sna.\nStručnjak je dodao da na sadržaj sna i emotivni odgovor u snu mogu da utiču i latentne emocije i sećanja iz prethodnog dana.\nŠta sanjaju Francuzi i Italijani - epicentar pandemije, epicentar noćnih mora\nIstraživanje Neurološkog centra u Lionu u Francuskoj, koje je započetko u martu i koje još traje, pokazalo da su se kod učesnika istraživanja parasomnije povećale za 35 odsto, a ispitanici su prijavili da negativne snove sanjaju 15 odsto češće nego ranije.\nStudija Italijanskog udruženja za lečenje spavanja analizirala je snove Italijana koji su u karantinu zbog pandemije. Mnogi ispitanici imaju noćne more i parasomnije u skladu sa simptomima posttraumtaskog poremećaja.\nAnaliza snova tokom pandemije korona virusaFoto: Profimedia\n"Ovo nije iznenađenje, pre nekoliko godina, kada smo radili istraživanje sa preživelima u zemljotresu u L’Аkvili (Italija) 2009. godine, ustanovili smo da poremećaji spavanja i noćne more strogo zavise od blizine epicentru", rekao je Luiđi de Đenaro, profesor fiziološke psihologije na Univerzitetu u Rimu koji učestvuje u italijanskoj studiji o korona virusu, i dodao:\n"Drugim rečima, seizmološka karta uglavnom je pokrivala poremećaje spavanja".\nZbog straha od virusa sanjaju se čudovišta i prirodne katastrofe\nVišestruka istraživanja su pokazala da naše aktivnosti u budnom stanju kreiraju set sećanja koji utiču na sadržaj snova. Smanjivanje ili ograničavanje izvora scakodnevnih sećanja, do čega dolazi u karantinu, može da ograniči sadržaj sna ili da, kao što je napomenuto, dovede do toga da podsvest posegne za dubljim sećanjima.\nMožda zvuči očigledno, ali finski istraživači podržali su ideju da duševni mir pozitivno utiče na san, pri čemu se sanjari osećaju dobro zbog onoga što se dešava u njihovim snovima.\nAnksioznost negativno utiče na san, pokazali su podaci, što rezultira zastrašujućim ili na neki drugi način uznemirujućim snovima.\nDocent psihologije na Harvardu Deidre Baret prikupila je i analizirala snove preživelih nakon napada na Svetski trgovinski centar i uočila nekoliko obrazaca: ili su se ispitanici u snovima direktno suočavali sa događajem, ili su iznova kreirali njegovu verziju ili su njihovi snovi bili prepuni simbolike.\nPsiholog je u martu počela da prikuplja informacije o snovima za vreme pandemije. Pojedini učesnici njenog istraživanja sanjali su da su se razboleli ili umrli od KOVID- 19.\nBilo je i i onih koji su strah od virusa zamenili metaforičkim elementima, poput zombija, prirodnih katastrofa, čudovišta.\nŽivopisne vizuelne slike zabeležene su samo u snovima medicinskih radnika, ali ne i kod ljudi koji su na respiratorima.\n"Virus je nevidljiv i smatram da se on u snovima zbog toga transformiše u toliko različlitih stvari", istakla je.\nNaučnici kažu da ovakvi snovi prate sve pandemije i da su noćne more neka vrsta emotivne regulacije sanjara. To je istakao i Perin Rubi iz Centra u Lionu, dok je Deidre Baret dodala da je brojni učenici njenog istraživanja pitaju kako da pobede noćne more.\nOna im je savetovala da odrede novi pravac sna, zapišu to pre odaska u krevet i "prožive" ga pre spavanja.


Ambasade Srbije moraju na vidno mjesto okačiti sliku Tomislava Nikolića - Klix.ba\nAmbasade Srbije moraju na vidno mjesto okačiti sliku Tomislava Nikolića\n28.11.2012. u 12:27\nMinistarstvo vanjskih poslova (MVP) Srbije naložilo je ambasadama i konzulatima u svijetu da na vidna mjesta istaknu fotografije šefa države Tomislava Nikolića, potvrđeno je beogradskim medijima u ovom ministarstvu.\nList "Danas" navodi u srijedu, pozivajući se na izvore iz ministarstva, kako je glavni tajnik ovog ministarstva Zoran Marković prije nekoliko dana uputio dopis diplomatsko-konzularnim predstavništvima Srbije diljem svijeta s instrukcijom gdje i kako postaviti uokvirenu fotografiju Nikolićeva portreta, a kasnije je ta informacija potvrđena i "Blicu".\nPrema pisanju "Danas", Marković je naveo da "u skladu sa zahtjevom Generalnog sekretarijata predsjednika Republike Srbije", u odgovarajućim prostorijama ambasada i konzulata ("ured šefa predstavništva, prijemni salon ili na drugim prikladnim mjestima") treba biti istaknuta uokvirena fotografija predsjednika Tomislava Nikolića formata 30x45 centimetara, te da je "dostavlja u dodatku".\nU ministarstvu vanjskih poslova listu "Blic" rečeno je pak da je "riječ o uobičajenoj praksi". "Fotografije su se držale u ambasadama i za vrijeme prethodnog predsjednika, držat će se i za vrijeme svakog sljedećeg. To je praksa ne samo u Srbiji, već svugdje u svijetu", rekao je "Blicu" glasnogovornik MVP Miloš Todorović.


Šišanje - prvi srpski film o skinsima\nKonačno se pojavio prvi srpski film o skinhedsima.\nFilm je režirao Stevan Filipović. U filmu glavne uloge imaju Viktor Savić i Nikola Rakočević, a pored njih tu su i Dragan Mićanović, Nataša Šolak, Nikola Kojo, Predrag Ejdus i mnogi drugi.\nFilm "Šišanje" donosi priču o beogradskom srednjoškolcu Novici (Nikola Rakočević), šampionu u znanju matematike. Novica je uvučen u svet skinheda, opčinjen njihovim harizmatičnim vođom Reljom (Viktor Savić). Pridruživanje bandi skinheda za Novicu pre svega znači uklapanje u školsko društvo, budući da ga većina drugara smatra knjiškim moljcem i štreberom. Uskoro će biti zatrovan rasističkim stavovima te grupe i nasiljem. Budući da je dobar u gotovo svakom poslu koga se prihvati, Novica ubrzo počinje da se penje na lestvici važnosti među skinhedima. Postaje jedan od najvatrenijih navijača Fudbalskog kluba "Radnik". Šolakova i Kojo igraju policijske inspektore koji pokušavaju da obuzdaju tu grupu neonacista.\nPostoji opasnost da će simpatizeri ovog filma početi da kopiraju aktere iz ovog filma, kao što je to bio slučaj u filmu ''Rane'', gde su Pinki i Švaba bili idoli čitave nacije. Film je, po meni, dosta dobro uradjen, sa dosta vizuelnih efekata i stvari koje do sada nisam video u srpskoj kinematografiji.


I dalje raste broj hospitalizovanih u kovid bolnicama na jugu Srbije, u Leskovcu oboren novi rekord - Rešetka\nI dalje raste broj hospitalizovanih u kovid bolnicama na jugu Srbije, u Leskovcu oboren novi rekord\nU leskovačkoj Kovid bolnici se iz dana u dan povećava broj novoprimljenih pacijenata. Trenutno je popunjeno 216 bolničkih kreveta, saopšteno je danas.\nPrema izveštaju leskovačkog Zavoda za javno zdravlje u poslednja 24 sata u Jablaničkom okrugu testirane su 662 osobe, a 195 su pozitivne na korona virus.\nOd tog broja iz Leskovca su 123 novoobolela, iz Vlasotinca 28 Lebana 25, Bojnika 12, Medveđe 6, dok je jedan slučaj zabeležen u Crnoj Travi.\nMeđu novozaraženima je 88 zaposlenih, 45 penzionera, 40 nezaposlenih lica, 18 učenika, 3 studenta i jedno dete.\nU Kruševcu se trenutno leči 380 pacijenata sa juga Srbije od kojih je 12 na respiratorima.\nU Pčinjskom okrugu je registrovano 156 novoobolelih od kovida, a jedna osoba preminula u vranjskoj kovid bolnici.\nOd ukupnog broja novozaraženih njih 88 je iz Vranja, iz Surdulice ih je 28, 13 iz Vladičinog Hana, 10 iz Bujanovca, 9 iz Trgovišta, 5 iz Bosilegrada i 3 iz Preševa.\nU kovid bolnicama je trenutno hospitalizovano 120 ljudi, 69 je na kiseoničkoj potpori, dok je jedna osoba preminula. Juče je na lečenje primljeno 11 pacijenata, dok je jedan prebačen u Kruševac.\nU toku jučerašnjeg dana i noći 3 kovid pozitivna pacijenta preminula su u bolnici u Prokuplju, a jedan pacijent je transportovan na dalje lečenje u Kovid bolnicu Krusevac.\nPrethodna vest Lečenje kovida i upale pluća Leskovčane košta ko “Svetog Petra kajgana”: Prepisuju vam Longacef, a samo jedna ampula košta 900 dinara\nSledeća vest Komesarijat poziva interno raseljene da izađu na kosovske izbore 17. oktobra


Zamenik gradonačelnika Beograda Goran Vesić i predsednici opština Zvezdara i Grocka Vladan Jeremić i Dragan Pantelić obišli su završne radove na izgradnji nove saobraćajnice kojom će biti povezane ove dve opštine.\n18 Decembar 2020 Opštine, Zvezdara 202 pregleda 0 komentara Izvor: Opština Zvezdara\nDogađaju je prisustvovao i direktor JKP „Beograd-put” Ivan Tejić. Vesić je rekao da otkada postoji urbanističko uređenje ovog dela grada, postoji i plan ove ulice, koje do sada praktično nije ni bilo.\n– Na predlog građana, kao i opština Grocka i Zvezdara, doneli smo odluku da konačno uredimo ovaj put i povežemo stanovnike ovih opština, tačnije Kaluđericu i Klenak sa Malim Mokrim Lugom. Ova saobraćajnica je duga oko 800 metara, široka šest, a uloženo je oko 40 miliona dinara. Za stanovnike ovog dela grada nova saobraćajnica će mnogo značiti, a mnogi od njih mogu da potvrde da u ovaj deo grada decenijama nije ulagano. Izgradnja saobraćajnice je samo početak budući da će biti postavljeni stubovi javne rasvete, obezbeđen javni prevoz, a u narednom periodu i urađeni trotoari i dečje igralište. Trebalo bi da svaki deo grada ima jednake uslove za razvoj i kvalitetan život građana – rekao je Vesić i dodao da će izgradnjom ove saobraćajnice Smederevski put biti manje opterećen saobraćajem.\n– Ovo je alternativa Smederevskom putu koji je prilično opterećen, a nema mnogo mogućnosti za proširenje. U tom delu grada očekuje nas postavljanje toplodalekovoda Konjarnik–Vinča zbog čega će Smederevski put biti delimično zatvaran, što je još jedan razlog zbog kojeg će ova ulica biti važna u narednom periodu – naveo je Vesić.\nVesić je zahvalio predsednicima opština Zvezdara i Grocka i dodao da je i ovaj projekat primer dobre saradnje između opština i Grada Beograda, te da to daje najbolje rezultate za građane.\n– Suština politike je rešavanje problema građana i uvek je dobro videti nešto što će građanima obezbediti lakši život. Veliki projekti, poput metroa ili obilaznice, veoma su važni, ali je pravo zadovoljstvo videti i male projekte koji povećavaju kvalitet života – kazao je Vesić.\nPredsednik GO Zvezdara Vladan Jeremić istakao je da današnji događaj predstavlja potvrdu razumevanja i saradnje sa Gradom Beogradom.\n– Posebno je važno da, imajući u vidu kako se funkcioniše u vreme pandemije, realizujemo nešto što je bila potreba građana, kako dela Grocke tako i dela Zvezdare. Do ovoga ne bi došlo da nije bilo odgovorne politike koju je u proteklom periodu vodio Grad Beograd obezbedivši sredstva da se napravi ova saobraćajnica. Ona će puno značiti meštanima i verujem da za sve nas nema ničeg lepšeg nego kada se povezuju delovi Beograda. Infrastrukturu ćemo i dalje nastaviti da unapređujemo, što će stanovnici obe opštine umeti da cene – istakao je Jeremić.\nzvezdara opština zvezdara nova saobraćajnica grocka novi put\nZvezdara, 29 Oktobar 2020, 202, 0\nZvezdara, 16 Oktobar 2020, 202, 0\nZvezdara, 10 Oktobar 2020, 202, 0\nZvezdara, 1 Oktobar 2020, 202, 0\nZvezdara, 8 Novembar 2020, 202, 0\nZvezdara, 22 Novembar 2020, 202, 0\nZvezdara, 4 Decembar 2020, 202, 0\nVetar: Jugozapadni, 2 km/č


Mihajlović: Želim novu firmu sa hiljadama radnika\nTema: Mihajlović: Želim novu firmu sa hiljadama radnika\n04.07.2017., 01:41 #1\nPotpredsednica Vlade Zorana Mihajlović istakla je da su zadaci nove Vlade svakako završetak Koridora 10 i nastavak radova na Koridoru 11.\nOna je otkrila i da želi da napravi veliku firmu za gradnju puteva.\nSrbija mora infrastrukturno da se obnovi, sa Evropom i svetom moramo da se povežemo novim auto-putevima i prugama i za to ima novca, rekla je ona.\n"Međutim dosadašnja praksa i problemi na koje smo nailazili ukazuju da je neophodno da imamo najmanje jednu veliku domaću kompaniju sa, ako treba, i nekoliko hiljada zaposlenih koja će kadrovski, tehnički i organizaciono biti sposobna da poslove na infrastrukturi uradi u roku i po najvišem kvalitetu i to ne samo u Srbiji, već i u regionu i širom sveta", rekla je Mihajlovićeva.\nOna dodaje da Srbija ima dobre domaće firme, ali ne kao što su nekad bili Rad, Mostogradnja i druge koje su upropaštene.\n"To želim da napravim. Da li će te kompanije biti državne, ili sa mešovitim vlasništvom samo je jedna od tema realizacije ovog projekta", kaže Mihajlovićeva.\nPotpredsednica Vlade ističe i značaj projekta "Jedan pojas, jedan put" na kome će raditi zajedno sa ostalim članovima Saveta za saradnju sa Rusijom i Kinom koji vodi bivši predsednik Tomislav Nikolić.\n"Najveći globalni projekat 'Jedan pojas, jedan put' na kome se nalazi i naša zemlja, ima ogroman potencijal za sve zemlje zapadnog Balkana, posebno za Srbiju. Zato insistiram da još više radimo sa Kinom na infrastrukturnim projektima koji će biti usklađeni sa evropskim standardima. Nadam se da ćemo gospodin Nikolić i ja dobro sarađivati u ovom Savetu", kaže Mihajlovićeva.\nPotpredsednica Vlade i ministarka građevinarstva, saobraćaja i infrastrukture ističe i da su projekti saobraćaja i transporta u Srbiji mnogo više diplomatija, a ne samo prevoz ljudi i robe od tačke "a" do tačke "b", posebno kada se govori o konekcijama sa zemljama zapadnog Balkana i iskorišćenju potencijala kineskog projekta "Jedan pojas, jedan put".\nNugatino i masta mogu svasta\nIme za novu firmu\nAutor jiu-jitsu u forumu Preduzetništvo i radni odnosi\nPoslednja poruka: 18.09.2008., 01:43\nZAPOCHNIMO NOVU TEMU!\nAutor korisnichko IME u forumu Arhiva\nPoslednja poruka: 23.01.2004., 09:18


Sektor poljoprivrede u BiH treba državnu strategiju\nŠef Delegacije Evropske unije u BiH Lars-Gunnar Wigemark održao je danas sastanak sa 12 predstavnika poljoprivrednih udruženja iz osam zemalja članica EU, koji borave u Sarajevu, a u obraćanju medijima nakon sastanka osvrnuo se na ulogu poljoprivrede u Evropskoj uniji, kazavši da će u procesu pristupanja EU sektor poljoprivrede biti najviše pogođen promjenama i to na pozitivan način.\nObjavljeno 16.05.2017 08:46\n"Poljoprivrednici će kroz poljoprivredne programe steći bolje bolje uslove za rad, ali i za privređivanje. To vrijedi za članice Evropske unije jednako kao i za zemlje koje imaju status kandidata", kazao je Wigemark.\nNapomenuo je da BiH još uvijek nema status kandidata, ali da ne postoji nikakav razlog da ne počnu pripreme poljoprivrednih udruženja za takve programe.\n"Poznato je da u BiH je bilo jako puno informacija u smislu šta podrazumijeva proces integracija kad je riječ o poljoprivredi. To podrazumijeva promjenu čitavog načina organizacije, od fitosanitarnih i drugih uređenja... Također to podrazumijeva odgovoriti na izazov proizvodnje prema standardima EU", poručio je Wigemark.\nIstiče da vjeruje da će poljoprivrednici moći podijeliti bar djelić iskustva sa poljoprivrednim proizvođačima iz EU, bez obzira na to što je struktura u BiH rascjepkana.\n"U konačnici će se usvojiti cjelodržavna strategija za sektor poljoprivrede. Aktivnosti su uveliko u toku na nivou BiH, kao i na entitetskim nivoima. Nema razloga za bilo kakvim daljnjim čekanjima za neusvajanje cjelodržavne strategije", zaključio je Wigemark.


RAZMIMOILAŽENJA: Nemačka se protivi NATO ofanzivi na Rusiju\nRAZMIMOILAŽENJA: Nemačka se protivi NATO ofanzivi na Rusiju\nProslava 65-godišnjice osnivanja NATO pakta u velškom Njuportu trebalo je da bude demonstracija jedinstva članica, ali se čini da konačni zaključci samita neće biti u skladu sa onim što se zapravo dešava iza kulisa, piše nemački dnevnik „Velt“.\nNasuprot istočnoevropskim zemljama koje se osećaju neposredno ugroženim od strane Putina (baltičke zemlje, Poljska, Bugarska i Rumunija), jedna zemlja ometa odlučno pozicioniranje protiv ruskog predsednika, a to je – Nemačka.\nPrema informacijama do kojih je došao ovaj konzervativni list, osnova sukoba je postojanje „NATO-Rusija dokumenta“, potpisanog 1997. godine, u kojem se zapadna vojna Alijansa obavezala da u zemljama koje su nekada bile pod ruskim uticajem – neće držati brojčano velike trupe, a posebno ne stalne vojne baze – na čemu sada upravo insistiraju neke države.\nNemačka je jasno stavila do znanja da ne želi da prekrši dogovoreno, pozivajući se na to da bi drugačiji pristup bio neozbiljan. Posebno Poljska i Estonija su protiv, pa tako predsednik mini baltičke zemlje, Tomas Hendrik, traži da se ugovor proglasi nevažećim, dok poljski ministar odbrane Tomaš Sijemonijak traži izgovor da se preuzete obaveze zaobiđu. Merkelovoj se prebacuje da Poljsku još vidi kao drugorazrednog partnera.\nKao dalji znak dobre volje, Merkelova daje podršku formiranju i jačanju NATO trupa za brzu intervenciju.\n– Razumem želju istočnih zemalja da znaju kako bi reagovao NATO u slučaju opasnosti, a mi ćemo – ne kršeći ranije dogovorene ugovore, povećati brzinu reakcije NATO pakta u ovim zemljama, rekla je ona.\nČini se da Obama nije zadovoljan Merkelovom, piše „Velt“. On je tokom posete Talinu tražio da Nemačka procenat idvajanja para za Alijansu sa 1,3 odsto BNP podigne na 2 procenta, što Nemci smatraju preteranim i nepotrebnim.